הוועדה המיוחדת לחיזוק ופיתוח הנגב והגליל, כנסת 25, פרוטוקול מספר 44, 2023-10-24 00:00

מיכאל ביטון: תודה רבה לכולם, אנחנו מתחילים אבל ממשיכים ישיבה קודמת, אנחנו מתחילים פגישה, ישיבת עבודה בנושא של הפגיעה בחקלאות כתוצאה מהמלחמה; ההשלכות על החקלאות באזור עוטף עזה והסיוע לחקלאים

מיכאל ביטון:  הישיבה הזאת משותפת לוועדת המשנה של ועדת כלכלה לקידום ענפי צמיחה של ענף החקלאות והוועדה המיוחדת לחיזוק ופיתוח הנגב והגליל

מיכאל ביטון:  כבר ישבו פה כל האנשים, כולל השר, בשעתיים הקודמות ואנחנו בישיבה הזו נקיים המשך דיון על החקלאות לאור המלחמה

מיכאל ביטון:      אני רוצה להגיד כמה דברי פתיחה ואז לסקור נושאים שנבקש לדון בהם ואחר כך שוסטר ימשיך, והשר יבחר מתי הוא נכנס להגיד את דברו

מיכאל ביטון:  אני מציע גם קצת לשמוע על הסוגיות הנוספות שיעלו פה מעבר לדיון העמוק שהיה בסוגיות של עובדים זרים עם מסקנות והוראות לפעולות לקידום

מיכאל ביטון:  אנחנו נעלה פה נושאים נוספים ונסכם את הכול

מיכאל ביטון:      השבר והאסון והטבח שפקד את מדינת ישראל השפיע באופן ישיר על עתיד החקלאות

מיכאל ביטון:  החמאס ביקש לזרוע פחד וחרדה בקרב תושבי עוטף עזה עד כדי הרס ההתיישבות והעתיד של המרחב

מיכאל ביטון:  הרס ההתיישבות בעוטף עזה הוא הרס החקלאות

מיכאל ביטון:  כל שדה שיופקר, כל אזורי המרחבים של עוטף עזה שלא יצמחו ולא יגדלו בהם פירות וירקות, זה ניצחון לחמאס

מיכאל ביטון:  ולצד שיקום וקידום המנהלת שעוסקת בתושבים, בבתים, חייב להיות מהלך כוללני ומאסיבי של שימור החקלאות והחזרתה למצב הקודם ואף יותר מכך

מיכאל ביטון:  זה לא סוד שמדינת ישראל הייתה חלוקה וחצויה ובתקופה קשה של מחלוקת, מחלוקת כללית על דרכה של המדינה ומחלוקת ספציפית על החקלאות

מיכאל ביטון:  והיינו בחדר הזה בשנים האחרונות והייתה תחושה שלפעמים החקלאות היא סרח עודף, החקלאות הופכת להיות שולית, החקלאות מאבדת ממעמדה

מיכאל ביטון:  כוחות ואינטרסים כלכליים ניסו לתאר את החקלאים כטייקונים

מיכאל ביטון:  רוח המפקד של השר דיכטר ושל סגן השר אבוטבול חזרה ושמה והרימה את קרנה של החקלאות, לפחות בהתייחסות שמדובר במעשה הציוני ההתיישבותי המרכזי ביותר

מיכאל ביטון:      עכשיו אדוני השר, זאת שעת מבחן

מיכאל ביטון:  מה שאפשר היה להשיב לחקלאים לפני חודשים, אי אפשר לתת להם את התשובות

מיכאל ביטון:  אבל זאת גם הזדמנות עבור מדינת ישראל לעשות את המעשה הגדול והנכון למען החקלאות ועתידה ופה נדרש מעשה נחוש של ממשלה שלמה, אבל אתה כמנהיג החקלאות, וראינו ששרים אחרים צריכים להירתם איתך ולהיות בדיונים האלה, כולל שר החוץ ושר הפנים וכל מי שיש לו נגיעה עקיפה או ישירה לעתיד החקלאות

מיכאל ביטון:  אנחנו צריכים לתת פתרונות

מיכאל ביטון:  המבחן של ממשלה במלחמה זה מהירות התגובה ומהירות הפתרונות

מיכאל ביטון:  יש פתרון שהוא אוויר לנשימה, שנורקל מעל המים, נושמים, גוססים

מיכאל ביטון:  יש פתרון שהוא ביניים

מיכאל ביטון:  יש פתרון שהוא ארוך טווח

מיכאל ביטון:  את פתרונות אוויר לנשימה, עזרה ראשונה, שמירת הקיום הבסיסי של החקלאות, הגידול כמו שאמרת והמיקוד, הגדלת הפוטנציאל של שדות שלא יאבדו ושל תוצרת של תאבד

מיכאל ביטון:  הייתי ברפת, הייתי ברפת של עלומים, ראיתי את הקרוואנים ואת המיגונית שבה נערמו גופות של תאילנדים

מיכאל ביטון:  ראיתי את האכזריות

מיכאל ביטון:  ראיתי גם את המהירות שהרפת הזו חזרה לעבוד

מיכאל ביטון:  וראיתי את החקלאים, בני עלומים ומתנדבים מיבנה, אסף בית אריה, קצין מצנחנים, חבר שלי, מזכיר קיבוץ יבנה לשעבר שהלך וגר בעלומים בימים הראשונים, רק כדי לשמור על הרפת של עלומים

מיכאל ביטון:  וכך גם גיבורים רבים הבטיחו את העתיד של הרפתות ואת ההצלה של פרות שלא ניתן היה לחלוב אותם במקומות שמכוני החליבה נפגעו והתפקוד שלהם נפגע

מיכאל ביטון:       מה שעשינו עם הרפתות צריך להיות עם כלל החקלאות

מיכאל ביטון:  אבל, מי שלא יטיל ספק באמיתות ישנות, לא יעשה כלום למען החקלאות

מיכאל ביטון:  מי שידבר על חקלאים כמו על בתים, מדברים על עוטף ארבע קילומטר, שבעה קילומטר – השדות של החקלאים זה לא ארבעה ושבעה קילומטר, זה אזור האיום, זה האזור שנפגע, זה האזור שאיבד את העובדים הזרים

מיכאל ביטון:  ואם צריך 20 קילומטר, אז מגדירים חקלאות 20 קילומטר ו-30 קילומטר, כדי לייצר חגורה שלמה שבה כלל החקלאות מתפקדת

מיכאל ביטון:  הפחד של תושבי מרחבים ואופקים גדל

מיכאל ביטון:  מי חשב שבאופקים יסתובבו עשרות מחבלים? מי חשב שמרחבים ואופקים יאבדו עשרות נופלים וחללים? כשם שהאיום גדל, טווח הסיוע והגנה על החקלאים צריך לגדול

מיכאל ביטון:  ובכוחך לדרוש שלא ידברו במספרים של בתים, של ארבעה קילומטר, שבעה קילומטר, של שדות של 20 ו-30 קילומטר

מיכאל ביטון:  איפה שהסתובבו מחבלים – זה הכלל

מיכאל ביטון:  איפה שהסתובבו מחבלים בשדות הנגב, במסלול שהם עשו, הם עשו מסלול מעזה לאופקים דרך מרחבים – זה הטווח, זה מרחב הסיוע לחקלאות

מיכאל ביטון:  אסור לוותר על הטווח הזה

מיכאל ביטון:      אנחנו גם נעסוק בשרים שלא נמצאים פה ויש להם השפעה ישירה על מה שם יכולים לעשות למען החקלאות, למשל שר החינוך ושר הביטחון יכולים להוציא הוראת שעה ש'מכיניסטים' ו'הסדרניקים' ו'שינשינים', יכולים לעבוד בחקלאות

מטי צרפתי הרכבי: ומלש"בים

מיכאל ביטון: הוראת שעה לשלושה חודשים, לחצי שנה

מיכאל ביטון:  אדוני השר, יש קבינט אזרחי – אתה יושב שם?     

אבי דיכטר: קבינט חברתי-כלכלי

מיכאל ביטון: קבינט חברתי-כלכלי

מיכאל ביטון:  הוראת שעה מתוכו, הכנסת כמובן תבוא בשתיים בלילה להביא כל תיקון חקיקה, וגם הוועדה הזאת, כדי שמכיניסט, הסדרניק, שישין, מלש"ב, יכול לעבוד בחקלאות

מיכאל ביטון:  דבר פשוט

מיכאל ביטון:  זה דבר פשוט, הם רוצים את זה

מיכאל ביטון:  נגן עליהם, מה זה ביטוח? אתה יודע, החברה למתנ"סים, חברה של 200 מתנ"סים, כל מתנדב שם מבוטח

מיכאל ביטון:  מה הבעיה לבטח מתנדבים? זה בקטנה, זה אירוע קטן

מיכאל ביטון:  דרושה ממשלה שלמה כדי להציל את החקלאות

מיכאל ביטון:  אבל פעולות מהירות והחלטות מהירות

מיכאל ביטון:       הנושאים שנרצה לעסוק בהם: הפיצויים; הקלות משלימות לטווח המידי, בינוני וארוך; מחיר המים; טכנולוגיות; שחרור כספי תמיכה; סגירת התחשבנויות

מיכאל ביטון:  אתה יודע שיש חקלאים מסכנים שחטפו, כמו נתיב העשרה, שעוד מתחשבנים על כסף מ'צוק איתן' ו'שומר החומות'

מיכאל ביטון:  חייב ניקוי שולחן, יש פה נציגי מס רכוש?     

אורן זלקינד: כן

מיכאל ביטון: זה נושא שנבקש ממך לטפל בו

מיכאל ביטון:  המינימום זה גישה מרחיבה ומקלה, ניקוי שולחן של התחשבנויות עבר

מיכאל ביטון:  ללכת לחקלאי: רצית 2 מיליון, אנחנו אמרנו לך מיליון, קח 1

מיכאל ביטון: 4, רוצה-לא רוצה, שלום

מיכאל ביטון:  לסגור שולחנות

מיכאל ביטון:  אנשים מחכים לכסף עוד משומר חומות וצוק איתן ומגן וחץ

מיכאל ביטון:  זו משימה, ניקוי שולחן

מיכאל ביטון:  זה ייתן אוויר

מיכאל ביטון:  יש פה הרבה דברים שניתן לעשות

מיכאל ביטון:       סיוע בטחוני, אותן מיגוניות מה שאפשר, לא כל מקום בשדה ניתן לשים מיגוניות, אבל במרכזי הפעילות והאריזה ובתי אריזה ואיפה שיש ריכוז עובדים כמו מחלבות, שם חייב מיגון

מיכאל ביטון:  והוראת שעה שלא תתקבל עתירה כלכלית נגד חקלאים מ-7 באוקטובר על ידי נציגים של עובדים זרים

מיכאל ביטון:  הקפאת מצב

מיכאל ביטון:  אותם אנשים שבאים להתעשר על הגב של החקלאים עכשיו – רוקדים על הדם

מיכאל ביטון:  צריך לציין אותם, אני אמרתי את השמות

מיכאל ביטון:  שמעתי על ליאור סגל, שמעתי על עדי בכר, שמעתי שמות

מיכאל ביטון:  מי שיעשה את זה אנחנו פה נחפש אותו

מיכאל ביטון:  כל הכנסת תחפש אותו

מיכאל ביטון:  מי שרוצה לרקוד על הדם של חקלאים בשעתם הקשה ביותר – אנחנו נחפש אותו

מיכאל ביטון:   שיזהרו, אני לא רוצה טובות מהם

מיכאל ביטון:  אני רוצה הוראת שעה – לא ניתן לעתור ולתבוע משפטית במלחמה על עניין העסקת עובדים זרים

מיכאל ביטון:  ניתן להביא את הדבר הזה

מיכאל ביטון:       אנחנו נפתח את זה לדיון אחרי שהשותף שלי שוסטר ישלים, והשר, מתי שאתה תבחר אתה תיכנס לדברים

אלון שוסטר: תודה חבר הכנסת ביטון

אלון שוסטר:  עברנו ב-12 שעות – בחלק מהמקומות הרבה יותר – של השבת ב-7 באוקטובר מציאות שאולי ההגדרה הטובה ביותר ששמעתי היא חור שחור של הריבונות הישראלית, לא הדמוקרטיה הישראלית אלא הריבונות הישראלית, המשילות הישראלית

אלון שוסטר:  חששנו חודשים מהמשילות הפנימית, מגורמים פנימיים, פליליים, אנחנו מדברים על כך שאם נעזוב את השדות, ייכנסו גורמים ישראליים בעיתיים

אלון שוסטר:  והנה מה שאנחנו בעצם קיבלנו טעימה מהמשמעות של ביזת הכבוד הישראלי, השפלת הישראלים שגרים על הגבול

אלון שוסטר:  אובדן אמון במערכת הביטחון

אלון שוסטר:  ויותר מזה, בהקשרים רבים אם יורשה לי להגיד מילה על החזון של ראש המועצה שהחליף אותי בשער הנגב, אופיר ליבשטיין, אובדן אמון או פגיעה קשה ביותר באמון או ברצון שלנו לראות אפשרות של שלום – לא מדברים, נורמליזציה – לא מדברים, אבל נורמאליות, פארק ספיר, פארק ארזים ל-10,000 עובדים, זה היה החלום של אופיר ואני מקווה שזה עוד יגיע

אלון שוסטר:  אבל המינימום שנדרש – ואני ספרתי על מסלול מדרג מאסלו שעברנו באותה שבת  – קודם כל שמירה על הביטחון האישי שלנו ומיד לאחר מכן, שמירה על בעלי החיים, על השדות, על האתוס ההתיישבותי שרק אירועים מזעזעים כפי שחווינו יכולים לעשות אחת משתיים: או לחרב את החזון הציוני או לאמץ, לחזק, לאשש את העיקרון של אם חקלאות כאן מולדת כאן

אלון שוסטר:  השילוב של החזון הזה עם היכולת הביטחונית היא המהות

אלון שוסטר:  החקלאים, בין אם הם לולנים על גבול הצפון, בין אם הם מגדלי אגסים בגולן, בין אם מגדלי תפוחי אדמה וגזר בגבול עזה או פלפלים בבקעה או בערבה, הם לא רק מסמנים את הגבולות, אלא הם מייצרים את האתוס שאומר: אנחנו חיים כאן ברע, בעוד יותר רע ואינשאללה בטוב

אלון שוסטר:  זה הסיפור שלנו

אלון שוסטר:       ועכשיו מפה אנחנו צריכים לצאת ובמסע הלאומי של שיקום האמון של עשרות אלפי ישראלים תושבי הספר, במקרה הזה הנגב המערבי, במדינה שלנו, בממשל שלנו, בחזון של ההורים שלנו – גם החקלאות צריכה לקבל את הסיוע

אלון שוסטר:  וכל הנקודות שדיברנו וחבר הכנסת ביטון מנה ושנדבר עליהם, הם צריכים להיות בהקשר של חיזוק היכולת שלנו לשוב כבראשונה אחרי המכה הניצחת, אחרי ההשפלה המבישה שאנחנו הבאנו על עצמנו

אלון שוסטר:  בקונטקסט הזה הכולל, אני מבקש לראות את הדיון הפרקטי מאוד, על רמת פיצויים, רמת השקעות, עלויות אמצעי הייצור שלנו, וכיוצא באלו נושאים לכאורה טכניים

אלון שוסטר:  תודה

אלון שוסטר:      השר כמובן ייכנס מתי שהוא ירצה

מיכאל ביטון: השר, וגם מחשבה על מקדמות, על אוויר לנשימה

מיכאל ביטון:  אנחנו עושים את זה בהרבה תחומים, גם בעסקים, גם במפונים

מיכאל ביטון:  מקדמות כאוויר לנשימה

מיכאל ביטון:  וגם בקשה מהבנקים לתת אוויר לנשימה כמדיניות, כפנייה אל הבנקים של משרד החקלאות, תנו לחקלאים כמה חודשים של שקט

מיכאל ביטון:  כשם שהבנקים יכולים היו לוותר על גרייס של שלושה חודשים משכנתאות, כך הם יכולים לוותר ולהקל על חקלאים, אבל פנייה של מדיניות של המשרד אל הבנקים ואל נגיד בנק ישראל

אלון שוסטר: גל, כנציג האוצר, אני מציע שתפתח אתה, אני חושב שחשוב שתאמר את דברך

מיכאל ביטון: השר יהיה איתנו עד 15:45

מיכאל ביטון:  לפני שהוא עוזב, ניתן לו כמה דקות לדבר

גל ברנס: שלום, גל ברנס, רכז חקלאות באגף תקציבים, אשתדל להתייחס למה שעלה פה ואם יש עוד שאלות, כמובן אתייחס

גל ברנס:  נתחיל מסוגיית הפיצויים, השלב הראשון הוא, כבר מבחינה חוקית שכל החקלאים ביישובי הספר, זה בקירוב שבעה קילומטר מהגדר של עזה, אבל גם קצת יותר, וגם בצפון, בקו העימות, זכאים להחזר מלא ממס רכוש במסלול פרטני של בדיקה אישית

גל ברנס:  כל חקלאי, גם אלה שעכשיו מנסים לעבוד ולא יצליחו וגם אלה שמחליטים שהם לא יכולים לעבוד בגלל צו אלוף או כל מיני דברים כאלה, יהיו זכאים להחזר מלא מקרן מס רכוש

גל ברנס:  נמצא פה גם נציג קרן מס רכוש אם רוצים יותר פירוט

גל ברנס:  אני יודע שכבר יצאו אליהם בפנייה יזומה וגם בתיאום עם משרד החקלאות ביקשו פה מקדמות, יינתנו מקדמות לכל החקלאים הזכאים כדי שגם - - -     

אלון שוסטר: זה נכון למשק המשפחתי והמשק השיתופי?     

גל ברנס: כל מי שרשום כעוסק בכל האזורים האלה

אליהו כהן: מה זה עוטף? אתמול היה על זה דיון ואמרו דברים אחרים

גל ברנס: תכף אני אגיד מה - - -     

יוני דמרי: החקלאות לפחות 40

יוני דמרי:  בחקלאות כשאין לך ממ"ד בשטח, לפחות 40 קילומטר

יוני דמרי:  זה שאתה תגיד לי 0 עד 7 ואני נמצא בשטח לזרוע ולשתול – זה לא עוזר לי

יוני דמרי:  אני במושב גילת, 25 קילומטר – לא יוצא לשטח

אליהו כהן: הוא לא יוצא לפי הנחיות פיקוד העורף, הוא לא יוצא

גל ברנס: אני מסביר מה החוק

יוני דמרי: מתי בפעם אחרונה היית בעוטף? ביום שבת האחרון, היית באזורים של 25 ו-40 קילומטר? ראית חקלאים שלא יוצאים לשטח

יוני דמרי:  ראית בעיניים שהחלקות ריקות

יוני דמרי:  אתם עוד פעם חוזרים ל-0 עד 7

יוני דמרי:  אתם צריכים להגיד תודה לאנשים האלה שמוכנים לגור שם

יוני דמרי:  לא דיברתי על לעבוד שם ולהתפרנס שם

יוני דמרי:  אתם צריכים להגיד תודה לאנשים שגרים שם

אלון שוסטר: יוני, יש לו דוד במפלסים

גל ברנס: והורים

אלון שוסטר: הוא עכשיו במפלסים

גל ברנס: לא, יש לי משפחה במפלסים ודוד באורים שכבר עובד בשדות

אלון שוסטר: יפה, כבוד

גל ברנס: אני אומר ש-0 עד 7 זה המצב החוקי, אנחנו עובדים ובוחנים את האפשרות להרחיב אותו

גל ברנס:  זאת הכוונה

גל ברנס:  ב-0 עד 7 תיארתי את המצב החוקי היום, עוד לפני שהתחיל איזשהו שינוי חקיקתי בכנסת

גל ברנס:  זה דורש שינויים שהם לא רק בסמכותנו, הם גם באישור הכנסת

גל ברנס:  כרגע תיארתי את המצב החוקי למי שכבר היום יכול בוודאות לדעת

גל ברנס:  ניסינו כמה שיותר להעביר את המידע הזה באופן ישיר לחקלאים כי ידענו שהם חוששים שהם זכאים, גם מי שדיברו איתנו ממושב יתד שממשיכים לעבוד בשדות ורוצים לדעת שהם זכאים גם אם לוקחים את הסיכון וגם לכל החקלאים שכיום עובדים בעוטף ומפחדים שהם יאבדו ולא יצליחו למכור

אליהו כהן: בעוטף לא עובדים

אליהו כהן:  אתקן אותך, בעוטף לא עובדים

אליהו כהן:  אני בא מהעוטף, אני גר שם

אליהו כהן:  בעוטף לא עובדים

אליהו כהן:  תשכח מזה

גל ברנס: גם מי שלא עובד בטח יקבל וגם מי שעובד יקבל, בסדר? כולם יקבלו

שמעון סולומון: אבל למה אי אפשר להוציא הוראת שעה בעניין הזה ולא ללכת לחקיקה? אני לא מבין את זה

שמעון סולומון:  חבר'ה אנחנו במלחמה, אתם לא מבינים?      

מיכאל ביטון: חברים, סליחה, כולם נסערים ויש מה להגיד

הילה אקרמן: - - -     

מיכאל ביטון: גברת, גברת, הכלל שלנו שאין אחד פה שלא ידבר אם ירצה לדבר, ויהיה תמציתי ויהיה מדויק

מיכאל ביטון:  זה הכלל שלנו

מיכאל ביטון:  תנו לנציג להציג את הכול, תירשמו לזכות דיבור

מיכאל ביטון:  אין אחד פה שלא ידבר ובתנאי שתהיו תמציתיים ולא תתפרצו לדברי אחרים

מיכאל ביטון:  אלה ימים קשים, אנחנו לא רוצים להתעסק במשמעת בוועדה

מיכאל ביטון:  בבקשה

גל ברנס: לגבי הבקשה התזרימית של המקדמות, מס רכוש עובדים בתיאום עם משרד החקלאות שהוא באמת מכיר את כל החקלאים כדי להגיע אליהם, לייצר להם מתווה מקדמות מותאם לחקלאים כי המתווה שעשו ליתר הארץ פחות מותאם

גל ברנס:  בדיוק במטרה לתת את התזרים כדי שב-1 בנובמבר יוכלו לשלם את השכר שהם צריכים לשלם

גל ברנס:  אנחנו מודעים לבעיה ועובדים כמה שיותר מהר - - -     

מיכאל ביטון: שנייה, הוא ילך, ילמד מתווה, אבל בסמכותו סגר עם חקלאי, יכול להזרים לו סכום?     

גל ברנס: מקדמות, כן

מיכאל ביטון: המערכת עובדת?      

גל ברנס: בוא ניתן לצביקה

מיכאל ביטון: צביקה, תשלים אותו

צביקה כהן: כן

צביקה כהן:  ישבנו עם מס רכוש ועם החקלאים, סגרנו שמס רכוש מאפשר לכל חקלאי שהוא עוסק מורשה לבקש בקשה

צביקה כהן:  הבקשה היא פשוטה, היא רק חשבון, שם פרטי ובלי טפסים ובלי שום דבר

צביקה כהן:  ומס רכוש אמון להכניס לו לחשבון הבנק את המקדמה

צביקה כהן:  הגדרנו את המקדמה

מיכאל ביטון: רק הבהרה: זה לא רק על נזק ישיר, גם עקיף

צביקה כהן: הפוך, זה רק נזק עקיף

מיכאל ביטון: אוקיי

צביקה כהן: נזק ישיר, מס רכוש לפניך בשטח

מיכאל ביטון: יודעים לתת מהר וטוב

צביקה כהן: כן, לפנינו

צביקה כהן:  הגדרנו מה תהיה המקדמה, זה מאוד פשוט – לפי המחזור השנתי של העוסק

מיכאל ביטון: זה לשיקולו, אם הוא צריך את זה הוא יבקש, הוא לא צריך הוא לא יבקש

צביקה כהן: התחילו לבקש

צביקה כהן:  זה התחיל אתמול

צביקה כהן:  זה עובד

צביקה כהן:  יש לזה חבלי לידה - - -     

מיכאל ביטון: היו כבר העברות?     

צביקה כהן: אני לא יודע אם כבר היו, זה התחיל אתמול בערב

מיכאל ביטון: מתי יהיו העברות?     

צביקה כהן: מס רכוש יגיד

צביקה כהן:  אני מקווה שבימים הקרובים

מיכאל ביטון: נציג מס רכוש, בוא תצטרף לשולחן בבקשה, אתה דרמטי בדיון הזה

צביקה כהן: עוד מילה אחת על המקדמות

צביקה כהן:  המקדמות הם רק ליישובי הספר

צביקה כהן:  חבר'ה, כולם יודעים מה זה יישובי הספר, יישובי הספר זה 0 עד 7

צביקה כהן:  היום בצוהריים גם אשקלון היא יישוב ספר ויש שמה עוד שלושה ישובים: אוהד, תלמי אליהו ושדה ניצן שהם גם יישובי ספר למרות שהם במרחק 7

צביקה כהן: 2

צביקה כהן:  רק לישובים האלה אפשר להכניס מקדמות

צביקה כהן:  המקדמות הם רק למי שיש לגביו חקיקה

צביקה כהן:  כרגע רק להם יש חקיקה

צביקה כהן:  יש כוונה של המדינה, אני מקווה שהיא תצליח, לחוקק מסלול אדום מ-0 עד 20 עם איזה סייג של הסיפור של המועצות האזוריות, לא ניכנס לזה

צביקה כהן:  זו הכוונה

צביקה כהן:      לגבי השאלה של אלון, כרגע סגרנו מקדמות

צביקה כהן:  התחום של הקיבוצים – אנחנו מחכים לדייק את המקדמות עם אורן ברנע, זה יקרה בימים הקרובים, גם זה יקרה

אלון שוסטר: נשאלה שאלה לגבי הגדלת אשראי לחקלאים לעת הזאת

אלון שוסטר:  יוני, אתה הצגת את זה

צביקה כהן: זה לא עניין של מס רכוש

אלון שוסטר: זה לא עניין של מס רכוש, זה קשור לאוצר

יוני דמרי: האם לאפשר למערכת הבנקאית לאפשר לחקלאים מהעוטף  מרחב נשימה טיפה יותר - - -     

מיכאל ביטון: למה הם עושים טובה? תגיד, אם אדם פרטי מקבל מעכשיו מהבנקים שלושה חודשים לא לשלם משכנתה, למה אנחנו לא יכולים להגיע להסכמות מול המפקח על הבנקים ומול הבנקים?     

צביקה כהן: זה שלכם, אני - - -     

מיכאל ביטון: אני שואל את האוצר

מיכאל ביטון:  אני שואל את האוצר על הדבר הזה

מיכאל ביטון:  כל המשק בא לקראת האזרחים

מיכאל ביטון:  למה שזה לא יהיה פורמאלי שיהיו הקלות גם בבנקים לחקלאים?     

ששון גואטה: כי החקלאים זה סוג ב' במדינה הזאת

מיכאל ביטון: רגע, גואטה

גל ברנס: אני מונה שלושה רבדים: ברובד הראשון, בנק ישראל עשה מתווה עם הבנקים

גל ברנס:  אני מודה שאני פחות מכיר אותו אז קשה לי להתייחס לפרטים, אבל הוא עשה שם מתווה ראשוני

גל ברנס:  רובד שני, משרד האוצר בתחומו שזה קרן הלוואות בערבות מדינה

גל ברנס:  כל מי שלקח הלוואה במסגרת הקרן קיבל אוטומטית קרן של שלושה חודשים

גל ברנס:  אנחנו נפתח בימים הקרובים קרן חדשה ומיוחדת למלחמה הזאת בתנאים מוגדלים

מיכאל ביטון: זה ההלוואות

גל ברנס: זה מה שביקשו, אשראי

מיכאל ביטון: כן

מיכאל ביטון:  אבל אני אומר: יש עשה ויש אל תעשה

מיכאל ביטון:  עשה זה לקחת כסף הלוואה

מיכאל ביטון:  אל תעשה זה אל תסגור לי את החשבון שלי אם הוא הגיע לתקרת הוצאות מסוימת

מיכאל ביטון:  אל תיתן לי עיקולים, אל תחזיר לי צ'קים, אלה מצוות אל תעשה

מיכאל ביטון:  פניתי לנגיד בנק ישראל ולוועד הבנקים, הבינו ועשו סדרת הקלות לאזרחים

מיכאל ביטון:  אנחנו דורשים סדרת הקלות לחקלאים

מיכאל ביטון:  הדבר הזה הגיוני, בסיסי ופשוט

מיכאל ביטון:  הצוות שלי, תדאגו שנציג בנק ישראל יעלה פה בזום

מיכאל ביטון:      ליאור, שיעלה פה בזום נציג בנק ישראל או המפקח על הבנקים או שהאוצר יודע להשיב בשם המפקח על הבנקים

יוני דמרי: אנחנו ב-24 בחודש, בעוד שישה ימים 30 בחודש, יורדים תשלומים ולא יהיה להם מאיפה לשלם את זה

גל ברנס: רק התייחסות לנקודה נוספת שעלתה פה על הנושא של המכינות, שנות שירות וכדומה

גל ברנס:  עשיתי עכשיו בדיקה ויש לי רק תשובה ראשונית, אני יודע שכבר לא מעט מכינות מתנדבות בחקלאות

גל ברנס:  יש היום דיון על שנות שירות כדי לאשר גם את זה, לא הבנתי בדיוק מה החסם, אבל אנחנו ננסה לאפשר

אלון שוסטר: החסם הוא לא אוצרי

מיכאל ביטון: גם הסדרניקים

גל ברנס: אנחנו לוקחים עלינו - - -     

מיכאל ביטון: לא, נהלים של משרדי ממשלה בשעת מלחמה, כל העם במילואים וגם הצעירים מגויסים, והסדרניקים רוצים לעבוד בחקלאות ומשרד הביטחון צריך לאשר את זה

יצחק קרויזר: יש תקציב לזה בתקנות האלו?     

גל ברנס: זה לא חסם תקציבי, הם נמצאים במכינות, הם נמצאים בשנות שירות, אנחנו מנסים לגשר גם על הפער - - -     

מיכאל ביטון: אני רושם לך את זה כ-action item

מיכאל ביטון:  מה הקבינט החברתי-כלכלי שהאוצר דרמטי שם, מול חינוך ומול ביטחון ומול שוויון חברתי, כל מי שיש שינשינים, מכיניסיתים והסדרנקים – הוראה שניתן להתנדב בחקלאות ולסייע לחקלאים בזמן הפעילות של המוסדות הללו

מיכאל ביטון:  הוראה של המשרדים הללו

מיכאל ביטון:  תרשום את זה

יצחק קרויזר: היושב-ראש, למה לא להעביר גם תקציב ייעודי, להגדיל את התקנות של המתנדבים בחקלאות?     

מיכאל ביטון: זה בנפרד

מיכאל ביטון:  קרויזר, אלה אנשים שכבר קיימים

יצחק קרויזר: פשוט לתקצב אותם ולהוריד אותם למטה

מיכאל ביטון: להוסיף עוד מתנדבים, בוא נביא

מטי צרפתי הרכבי: גם תלמידי ישיבות רוצים להתנדב

מיכאל ביטון: אמרתי, הסדרניקים

מטי צרפתי הרכבי: לא רק הסדרניקים, גם כאלה בישיבות

מיכאל ביטון: גם ישיבות

אלון שוסטר: חכ"ים שיצאו

גל ברנס: חבר הכנסת קרויזר, יחד עם משרד החקלאות הגדלנו תקציב לנוהל מתנדבים בחקלאות, זה לא מסייע למתנדבים אלא למעטפת, להסעות, לינה, כל הדברים האלה

גל ברנס:  זה תוקצב

גל ברנס:  לכן כל ההקפאות, שוחרר נוהל מנדבים לחקלאות

גל ברנס:  פנינו גם למשרד לשוויון חברתי ועירבנו בזה גם את משרד החקלאות כדי שנדחה לסטודנטים את שנת הלימודים, גם הם יוכלו לקבל מלגות ביחד עם התאחדות הסטודנטים ללכת להתנדב בחקלאות, אז גם זה אני מקווה שייפתר להם הכול

מטי צרפתי הרכבי: צריך לטפל בנושא הביטוחים שלהם

אלון שוסטר: ברשותכם, ניתן צ'אנס - - -     

מיכאל ביטון: שנייה, השאלה של מטי נכונה

מיכאל ביטון:  אנחנו נביא גל מתנדבים, החקלאי לא צריך לדאוג שיש לו מתנדב לא מבוטח

מיכאל ביטון:  זה כסף קטן אדוני השר

מיכאל ביטון:  שמתם 5 מיליון עכשיו קול קורא להבאת מתנדבים לחקלאות

מיכאל ביטון:  לא יודע, מיליון או שניים ביטוח לכלל המתנדבים

מיכאל ביטון:  צריך לשים את זה כדי שלא יהיו לנו פה - - -     

שמעון סולומון: חברת ענבל יכולה לעשות את זה

שמעון סולומון:  רק צריך לקשור אותם

מיכאל ביטון: האוצר, אתה יכול לדאוג לביטוח הזה?     

גל ברנס: אבדוק עם החשב הכללי

מיכאל ביטון: אני רושם את זה להמשך

מיכאל ביטון:  ביטוח מתנדבים זה לא כסף גדול

אלון שוסטר: ברשותכם, אני רוצה שנעשה דילוגים בין מי שלא הספיק לדבר בדיון הקודם

אלון שוסטר:  דודי אלון מאשכול בבקשה

דוד לוי: שלום לכולם, ראשית חשוב לי להגיד שכל הדיונים שנעשים פה לאחרונה מדברים על הפלסטרים הקטנים של מתנדבים – בדיוק קיבלתי הרגע הודעה מהמוקד הביטחוני אצלנו במועצה, להגיד לכל החקלאים להיכנס למרחבים מוגנים או להיות קרובים למרחבים מוגנים ולמתנדבים שלכם, כי האזור מטווח

דוד לוי:   בסופו של דבר המתנדבים זה דבר נורא יפה, עם ישראל היפה, זה לא באמת פתרון שיכול להחזיק מים, לא מקצועית ובטח לא ביטחונית בתקופה הקרובה

דוד לוי:  אני חושב שאנחנו צריכים להתעסק בעיקר כרגע בהבנה שזה לא אירוע רגיל

דוד לוי:  שואה, עברנו שואה בשבת ועכשיו השואה ממשיכה בצד הכלכלי, כך החקלאים אצלנו במרחב תופסים את זה

דוד לוי:  מעולם לא השתמשתי במונחים האלה בחיי

דוד לוי:       אתם צריכים להבין משהו פשוט מאוד: הדבר היחיד שיכול לתת תקווה ואופק לחקלאות זה לייצר – עוד פעם מדברים פה על 7 ו-7, זה מוציא אותנו מהדעת, אנחנו לא יכולים לשמוע את המספר הזה – הבנה שכל מודל שתבנו להמשך שמירה על החקלאות הוא לעונה אחת-שתיים קדימה מינימום

דוד לוי:  עד שיגיעו ממדינות חדשות, ועד שיגיעו עובדים ועד שילמדו אותם ומשתלמים ולא משתלמים – זה תהליך של לפחות שמונה, עשרה חודשים לנסות בכלל להחזיר את התפוקה שאנחנו רגילים אליה היום

דוד לוי:  אני מדבר עם חקלאים, היום הייתי בשטח, זה בלתי אפשרי

דוד לוי:  חקלאי של 200 דונם אומר: אם אני אצליח לשמר 20 דונם אז אגיד תודה

דוד לוי:  זה בטל בשישים

דוד לוי:  כל השיח צריך להיות על מתווה שמדבר על עונה-שתיים, של מטריה רחבה מאוד לכלל החקלאים באזורי העימות, כלל החקלאים, הקילומטר לא מעניין אותי

דוד לוי:  מתווה שבעצם נותן להם אופק, בהבנה שגם המשקים מושבתים עכשיו, יהיה אפשר לבוא ולשקם אותם

דוד לוי:       צריך להבין עוד דבר, ברוב המשקים או ברוב הישובים, גם ההנהגות אלה בדרך החקלאים

דוד לוי:  אלה שעושים את הצמיחה, הקליטה, ההרחבות, זה אותם אנשים

דוד לוי:  בסופו של דבר, לא יהיה שום תקומה – בטח לא למועצה האזורית אשכול שעברה את הכאוס הקשה ביותר – בכל המרחב הזה אם לא מבינים שהפתרון לחקלאים הוא שהם צריכים וודאות

דוד לוי:  הם לא רוצים הלוואות ולא אשראי, אתם צריכים להבין, ואביא מספרים: התל"ג של החקלאות באשכול הוא 80%, זה המשתלות, המחסנים, הנלווים, חברות כוח האדם, זה כל מה שמסביב

דוד לוי:  בעצם אין זכות קיום, אמיתית, מהותית, גם אם מחר הביטחון יהיה מושלם והצבא ינקה ויהיו טנקים לאורך כל הגבולות ויהיה אפשר לעבוד בצורה בטוחה – לשקם את המשקים האלה מדובר בהמון המון כסף ואופק

דוד לוי:  החקלאים לא ייכנסו לצעד הזה בלי מטריה משמעותית לשתי עונות מינימום

דוד לוי:  תבינו את המספרים, תבינו את המעטפת ותתחילו לפתור את זה ברמה ארוכת טווח

אלון שוסטר: תודה דודי, תודה לדברים הנוקבים

אלון שוסטר:  מטי, חברת הכנסת הנכבדה שמלווה אותנו, בבקשה

מטי צרפתי הרכבי: תודה רבה אדוני היושב-ראש, שוב תודה לשר ולמיכאל על הדיון החשוב

מטי צרפתי הרכבי:  במעגל הגיר הקווקזי יש אמירה שאם אתה לא עובד את האדמה, איך אתה יכול לטעון עליה

מטי צרפתי הרכבי:  אני חושבת שקיבלנו על זה שיעור בכך שעבודת האדמה מתווה את גבולות המדינה שלנו וזאת לא מליצה

מטי צרפתי הרכבי:  הדיון סביב החקלאות הוא בשני מישורים: אחד הוא השיקום של הייצור, איך עכשיו חוזרים לתפקוד

מטי צרפתי הרכבי:  דיברנו על זה בישיבה הקודמת והשר דיבר על זה כמה פעמים, אם זה נושא של תשתיות וכוח אדם ומיגון ונושא הוויסות והמים והפעימה השלישית והכספים; כל זה עכשיו כדי לחזוק ולייצר את התוצרת החקלאית

מטי צרפתי הרכבי:  המישור השני או הפרק הנוסף הוא הפיצוי בגין נזקים, גם של אובדן של יבול של השנה הזאת וגם לגבי שנה הבאה כי בחלק מהמצבים אם לא משקים עץ בפרק זמן מסוים, אז ההתמיינות ליבול של שנה הבאה נפגע

מטי צרפתי הרכבי:       דיברו כאן על אשראי של בנקים, גם של שיפוי בגין תביעות כנגד החקלאים

מטי צרפתי הרכבי:  אני שואלת שאלה ואני לא יודעת – אולי אפשר לעשות החזר של מס הכנסה על 2022? כאיזשהו החזר של מס ההכנסה ורק לוודא שבאמת יש ביטול של מקדמות המס

מטי צרפתי הרכבי:  כחקלאים אנחנו משלמים בחובה, בדין, מקדמות מס הכנסה

מטי צרפתי הרכבי:  אולי אפשר לבטל במידי את הביטול ואולי אפילו לקבל החזר על החודשים שהיו לגבי שנת הכספים הזאת של 2023 כי מקדמות המס הן חובה של החקלאים

מטי צרפתי הרכבי:  וגם בתוך מעגל הפיצוי הזה של החקלאים, צריך לחשוב גם על המעגלים הנוספים, על אלה שנותנים שירות לחקלאים – חומרי הדברה, חברות מיכון וכל המעגלים הנוספים שיכולים להיות בפגיעה

מטי צרפתי הרכבי:  זה יכול להיות גם אגודות חקלאיות שצריכות לשקם עכשיו תשתיות שהם תשתיות מערכתיות שהם לא של החקלאי הספציפי במושב אלא פתאום צריך לפתוח את זה

מטי צרפתי הרכבי:  גם לאגודות החקלאיות יש כאן נזקים ובטח לארגונים, לאחזקות, למשקי הנגב, יש כאן עוד מעגלים של המעגל התומך בחקלאים, יש גם משתלות, חברות זרעים

מטי צרפתי הרכבי:  כשאנחנו מדברים על המתווים לפיצוי, אנחנו באמת מכלילים את כל מי שבאמת נפגע וזה לא תמיד רק המשק החקלאי, אלא במעגלים העוטפים

מטי צרפתי הרכבי:  תודה רבה על הדיון

אלון שוסטר: על הכיפק

אלון שוסטר:  אורי דורמן

גל ברנס: חבר הכנסת שוסטר, אני חייב לצאת, אתה רוצה שאתייחס?     

אלון שוסטר: אורי, אתה מאפשר?     

אורי אור: לגל? תמורת סכום פעוט

מיכאל ביטון: גל אתה חשוב, אבל שר החקלאות קצת יותר חשוב

מיכאל ביטון:  ולאחר מכן אתה תדבר, אבל אתה לא משאיר אותנו בלי נציג אוצר פה

גל ברנס: אין עוד נציג

מיכאל ביטון: אז תסמיך את צביקה לקבל החלטות בשבילך

אורי אור: כבוד היושב-ראש, לפני שהוא הולך – יש באוצר 2

אורי אור: 6 מיליארד שקל, מה אתה אומר לגבי הסכום הזה?     

מיכאל ביטון: השר ידבר עכשיו, ואנחנו נמשיך איתו עוד כמה דקות

אבי דיכטר: אני רוצה לומר משהו בדקה מכיוון ש-98% מהפורום הזה היה גם בדיון הקודם, אני לא רוצה לחזור על דברים שנאמרו אז

אבי דיכטר:  דרך אגב, לגבי מה שדודי אלון אמר קודם – אני מסכים עם 98% מהדברים

אבי דיכטר:  2% שאני לא מסכים, אני אומר לכם: עזבו את השואה בצד

אבי דיכטר:  הסיפור מספיק כבד בפני עצמו

אבי דיכטר:  אל תחברו אותו לשואה

אבי דיכטר:  בשואה בניגוד למה שכאן, אנשים חיפשו עזרה, קראו לעזרה, היו מקרים שלא הגיעו, היו מקרים שהגיעו והצילו; היו מקרים שהגיעו ולא רק שלא הצילו, אלא נפלו

אבי דיכטר:  בשואה אף אחד לא ביקש עזרה

אבי דיכטר:  מי שיכול היה לעזור לך הלך לידך או בדרך לתאי הגזים או בדרך לקברי המונים

אבי דיכטר:  עזבו את השואה בצד

אבי דיכטר:  אנחנו מבינים את האירוע הזה, הוא קשה, לא היה מאז קום המדינה במאפיינים מסוימים

אבי דיכטר:       אני מסכים – וזה גם במינהלת השיקום עלה על השולחן – מעבר לישובים, כל הישובים באזור הזה הם ישובים שנשענים על חקלאות, אגב, בדיוק כמו בצפון

אבי דיכטר:  והם נשענים על חקלאות שאם אנחנו רוצים לשקם אותם שיקום אמיתי, צריך להתחיל בחקלאות מהסיבה הפשוטה – החקלאות פחות נפגעה, השטחים פחות נפגעו

אבי דיכטר:  המלחמה תסתיים, יהיה אפשר לעבוד בשטחים

אבי דיכטר:  לבנות את הישובים ייקח הרבה יותר זמן מאשר לעבד את האדמה

אבי דיכטר:  ואני אומר את זה לכולנו, נמצא פה גל ובאמת האוצר שותף איתנו בדברים האלה ומחלוקות שהיו הזזנו הצדה

אבי דיכטר:  בוטלה הפעימה שתוכננה לינואר ואנחנו עוד לא סיימנו את אוקטובר

אבי דיכטר:  אנחנו מבינים שמה שיהיה, יהיה חייב להיות אחרת, שונה, עם הפנים לחקלאים ועם הפנים לחקלאות

אבי דיכטר:  ואני אומר לעצמנו: מי שלא יבין שהמציאות הזו השתנתה, הוא באמת יהיה בבעיה

אבי דיכטר:       כשאמרתי קודם לכן ש-2 מיליון טון מדי ישנה יצרו פירות וירקות לשוק המקומי, זה ישתנה

אבי דיכטר:  וגם אם ייקח עונה-שתיים-שלוש, זה ישתנה

אבי דיכטר:  למה? כי ככול שהחקלאות חטפה מכה חזקה הפעם, ככה אנחנו מבינים את הצורך, לא רק לשקם אותם, אלא לפתח אותה

אבי דיכטר:  ואני אומר לכם יושבי הראש: זה הכיוון

אבי דיכטר:  אין לנו תוכנית להביא את החקלאות בארץ בכלל ובעוטף בפרט למצב שזה היה ב-6 באוקטובר

אבי דיכטר:  זה לא היעד שלנו

אבי דיכטר:  תודה רבה

אלון שוסטר: תודה השר

אלון שוסטר:  גל, בבקשה

גל ברנס: אענה בקצרה לשאלות שעלו

גל ברנס:  א' לגבי נושא התזרים והמיסים וכולי: המע"מ שזה המס היחידי שאין בו קשר לרווח, יש בו קשר להכנסות – הוא נדחה

ששון גואטה: המע"מ לא קשור לחקלאות

ששון גואטה:  אין לנו מע"מ על פירות וירקות

ששון גואטה:  זה לא עוזר לנו

מטי צרפתי הרכבי: גם על התשומות אין לנו מע"מ

ששון גואטה: האמת שבנושא של מס הכנסה, מי שמבין ויודע מה קורה עם החקלאות בשנים האחרונות, לא נראה לי ששילמנו יותר מדי מס הכנסה כי גם לא הרווחנו כסף

ששון גואטה:  אני מכיר את התחום, זה לא עוזר

גל ברנס: מיסים אחרים אלו מיסים שמיוחסים לרווח

גל ברנס:  וכמובן מי שלא מרוויח לא צריך לשלם את המיסים האלה

מטי צרפתי הרכבי: אבל המקדמות נקבעות על פי שנה שעברה, ואנחנו מחויבים לשלם את המקדמות – אני אומרת את זה על המשק שלי

אברהם מיכאלי: רואה החשבון מוציא מכתב לרשות המיסים, מבקש שהמקדמות - - - בשנייה

מטי צרפתי הרכבי: אוקיי, צריך שזה יפורסם

גל ברנס: אני יכול לבדוק את זה, אני חושב שזה עניין שהוא פתיר ברמת - - -     

אברהם מיכאלי: רואה חשבון פותר את זה

מטי צרפתי הרכבי: תרשום לך

גל ברנס: הייתה עוד שאלה

מיכאל ביטון: מה לגבי 2 המיליארד שהוא דיבר עליהם?     

גל ברנס: היה בסיכומים בעבר תקציבים להשקעות בחקלאות, כרגע התקציבים מיועדים למלחמה ולמעטפת המלחמה, ובהמשך יהיו סדרי עדיפויות חדשים לתקציבים

מיכאל ביטון: רגע, אבל 2 המיליארד, זה לשנת התקציב הזאת?      

גל ברנס: לא

אליהו כהן: כן, כן

מיכאל ביטון: רגע, מה זה מקהלה?     

ששון גואטה: מיכאל, אני רוצה להגיד לך משהו שהיית מעורב בו

ששון גואטה:  משהו שהיום קיבלתי תשובה ממנו: שוסטר ומיכאל, אתמול צעקתי על הנושא של הרפורמה בנושא הצומח

ששון גואטה:  אחרי מה שהשר קודם אמר, שעצרו את הפעימה השלישית בינואר

ששון גואטה:  כל הכבוד לחבר'ה מהאוצר שהיו כאלה נחמדים וטובים והבינו מי באמת נטבח ומה הנזקים שקרו למדינה

ששון גואטה:  אבל, היו שתי פעימות שהורידו מכסים ובתמורה לשתי הפעימות האלה מגיע לנו 270 מיליון, מגיע לחקלאים 270 מיליון שקל

ששון גואטה:  אתה מכיר את הנושא

ששון גואטה:  אני הולך היום לברנס – אני חייב לציין קודם כול - - -     

מיכאל ביטון: שהוא בסדר, אבל עוד לא שילם הכול

ששון גואטה: אסור שידעו שאנחנו נהיינו באיזה - - -     

מיכאל ביטון: קרבה אתה אומר

מיכאל ביטון:  תכריז מצב מלחמה

ששון גואטה: כן

ששון גואטה:  אבל יש דברים שעדיין לא הסתדרתי

ששון גואטה:  אני אומר לו: ברנס, מה עם אותם 270 מיליון שקל? שתי פעימות ירדו

ששון גואטה:  החקלאים אכלו אותה

ששון גואטה:  מה, ירד להם המכסים, פותחים תחרות

מטי צרפתי הרכבי: של מי הכסף? תגיד של מי הכסף?     

ששון גואטה: כסף של החקלאים

ששון גואטה:  שלנו

מטי צרפתי הרכבי: של החקלאים

מטי צרפתי הרכבי:  בסדר

ששון גואטה: ברור שלנו

ששון גואטה:  אני חקלאי, לא מתכחש לזה

ששון גואטה:  אני אומר לו: ברנס, מה עם אותם 270 מיליון? הוא אומר לי: לא, אתם חזרתם בכם מההסכם

ששון גואטה:  אמרתי לו: אם חזרתי בי, למה הורדתם שתי פעימות במכסים? הורדתם את שתי הפעימות – תן את הכסף

ששון גואטה:  עכשיו שהורדת את המכסים, אתה אומר לי: חזרת בך

מיכאל ביטון: גואטה, מה שמדאיג אותי זה שאולי אתה צודק, אבל זה לא חכם

מיכאל ביטון:  אני לא רוצה להיאבק על 270 מיליון שקל לחקלאות

ששון גואטה: לא, אבל זה כבר כסף שמגיע, היה אמור להיכנס לחשבון לפני חודשים

מיכאל ביטון: אני רוצה לקבל מיליארדים לחקלאות

מיכאל ביטון:  ואני רוצה להבין באמת את השאלה, תשובה מפורשת, אם נאמר פה שעומדים מעל 2

מיכאל ביטון: 6 מיליארד ש"ח זמינים לחקלאות

שמעון סולומון: זה לחמש שנים

מיכאל ביטון: רגע

מיכאל ביטון:  אנחנו באוקטובר, שנה אחת עברה

מיכאל ביטון:  מה יושקע בחקלאות ולמה לא נותנים מעטפה או חבילה לשר החקלאות ואומרים לו כמו שאמרו לשיקום, למינהלת תקומה, תתחילו מיליארד ראשון, יגידו לשר החקלאות: קח 600 מיליון, קח 700 מיליון, תתחיל לעבוד

מיכאל ביטון:  המקדמות זאת לא הוצאה כי זה מקדמה

מיכאל ביטון:  אנחנו מדברים על כלים מהירים לפעולה לשר החקלאות

מיכאל ביטון:  כסף גמיש

מיכאל ביטון:  מתי ראש רשות מצליח לשקם את הקהילה שלו? כשהוא קיבל מהמדינה כסף גמיש

מיכאל ביטון:  האם אתם תעמידו לשר החקלאות ולצוות שלו כמה מאות מיליונים מיידים לפעולה? להשקעות, ליזמות, לטכנולוגיה, למשתלמים, למתנדבים

מיכאל ביטון:  תגידו להם: קחו, זאת חבילה ראשונה

מיכאל ביטון:  הוא רוצה 270? אני רוצה 600

מיכאל ביטון:  האם בכלל חושבים על הדבר הזה?     

גל ברנס: כרגע התקציב מיועד לצרכים מידיים ויהיו כמובן סדרי עדיפויות חדשים בתקציב בהתאם לסדרי העדיפויות שייקבעו בממשלה ביחס לשלבים היותר מאוחרים

גל ברנס:  המינהלת אמונה גם על החקלאות, יש שם צוות מיוחד שקיבל אחריות על החקלאות וכמובן הוא יעסוק בכך

מיכאל ביטון: המינהלת קיבלה מיליארד שקל

ששון גואטה: אדוני היושב-ראש, זה לא 2 מיליארד, זה 2

ששון גואטה: 6 מיליארד שאמור לחלק עליו, זה לא 2 מיליארד

מיכאל ביטון: המינהלת קיבלה מיליארד ראשון, משה אדרי בתקומה יכול להגיד: בואו נשים 200 מיליון על חקלאות?     

אלון שוסטר: אין סיכוי שהוא יגיד את זה

מיכאל ביטון: הוא יכול לעשות את זה? תגיד לי?     

גל ברנס: אני באמת לא יודע מה הוא יכול או לא יכול, זה פחות - - -     

מיכאל ביטון: אז מי יידע? הייתה הודעה של האוצר שלא תהיה מגבלה תקציבית על שיקום העוטף ומינהלת תקומה מקבלת מיליארד ראשון; עד כאן אני צודק?     

גל ברנס: כן

מיכאל ביטון: האוצר אמר את זה, שר האוצר

גל ברנס: הממשלה העבירה החלטה

מיכאל ביטון: ולכן למינהלת תקומה יש מיליארד

מיכאל ביטון:  ואתה אומר שמינהלת תקומה אמונה גם על שיקום החקלאות כחלק מתפקידה

מטי צרפתי הרכבי: שיקום העוטף לא יקרה בלי שיקום החקלאות

מיכאל ביטון: האם עכשיו הוא יכול להקצות כספים לבעיות בחקלאות במינהלת תקומה?     

גל ברנס: אני מעריך שכן, אני לא יודע איך עובד תקצוב המינהלת ולכן אני לא רוצה להגיד משהו לא מבוסס

מיכאל ביטון: נעשה דיון מעקב וגם על זה תיתן לנו תשובות

מיכאל ביטון:  אנחנו רוצים כסף גמיש למשרד החקלאות, בין אם זה דרך המינהלת או לעצמם, להשקעות מידיות בחקלאות לפתרון בעיות

מיכאל ביטון:  וזה לא יהיה 5 מיליון שקל, לא יהיה 5 מיליון שקל למתנדבים

מיכאל ביטון:  אם צריך 50 מיליון שקל למתנדבים ולמלגות ולמשתלמים – לשים 50 מיליון שקל

מיכאל ביטון:  ואם אין כסף, המערכת לא תזוז

מיכאל ביטון:  אנחנו צריכים כסף גמיש, לא רק פתרונות של "אל תשלמו לנו מס הכנסה ומע"מ" אלא כסף גמיש

אלון שוסטר: גל, מה שהוא אמר

ששון גואטה: גל, אל תלך, חכה רגע – אני רוצה לשאול שאלה

אורי אור: שאלה לגל - - - מהישיבה הקודמת - - -     

אלון שוסטר: אתה צועק יותר, אז אתה

אלון שוסטר:  אחר כך הוא שצועק קצת פחות ובסוף דורמן כי הוא בסדר

יעקב מוסקוביץ': אני לא צועק - - -     

אלון שוסטר: פשוט דורמן היה ברשות דיבור

אלון שוסטר:  אני רוצה לעבוד מסודר

אלון שוסטר:  דורמן, בבקשה

אורי אור: העוטף או מה שקוראים לו העוטף או חבל התקומה, הוא פאר החקלאות של מדינת ישראל

אורי אור:  כמו שנאמר פה, 80% מהפרנסה זה חקלאות

אורי אור:  ולכן בכדי להביא את החבל הזה למקום שהוא היה נדרשות השקעות גדולות מאוד ונדרשת גם חשיבה אחרת, חישוב מסלול מחדש

אורי אור:  מה שאנחנו רואים בשנים האחרונות במדיניות שהייתה, בעיקר מדיניות המכסים של יוקר המחייה שבעצם לא קרה כלום עם הגישה הזאת של הורדת מכסים והורדת יוקר המחייה, זה לא קרה

אורי אור:  הורידו מכסים ויוקר המחייה עלה

ששון גואטה: מי שצריך להרוויח הרוויח יותר

אורי אור: ולכן אני אומר שנדרש חישוב מסלול מחדש

אורי אור:  כבוד יושבי הראש, אגיד לכם משהו שאתם בטח זוכרים – מדינת ישראל ייצרה בעודף

אורי אור:  אמר קודם כבוד השר: עשר שנים אנחנו מייצרים רק 2 מיליון ירקות

אורי אור:  מדינת ישראל הרבה מאוד שנים ייצרה ירקות בעודף

אורי אור:  איך היא ייצרה בעודף? היה ייצוא

אורי אור:  אתה זוכר כבוד היושב-ראש חבר הכנסת אלון שוסטר?     

מטי צרפתי הרכבי: אגרסקו

אורי אור: היה יצוא של עגבניות

אורי אור:  זה ייצור בעודף

אורי אור:  ולכן אם היה ממשיך מה שהיה והיה ממשיך הייצוא של העגבניות, לא היינו היום במקום שאנחנו צריכים אניות מטורקיה

אורי אור:  איך זה קרה פתאום? אני לא רוצה וזה לא הדיון פה, אבל זה קרה בידי אדם

אורי אור:       חבר הכנסת שוסטר, עוד שני דברים אני רוצה להגיד: הנושא של מחיר המים של השפד"ן, אם החבל הזה לא היה לוקח את מי השפד"ן, מדינת ישראל הייתה צריכה להוציא מיליארדים כדי להיפטר מהמים האלה

אורי אור:  לכן יש חשיבות ענקית כשאנחנו באים היום, שאף אחד לא יסתכל על זה כאילו אנחנו מנצלים הזדמנות ואומרים: בואו, תורידו את מחיר השפד"ן – וזה על השולחן כרגע – זה בא מהמקום הזה

אורי אור:  כי אם החבל הזה לא יחזור לייצר חקלאות ויחזור לגדל, לא יהיה מי שייקח את המים האלה

אורי אור:  ולכן הנושא הזה כל כך חשוב

אלון שוסטר: ולא ירידה של עשר או 20 אגורות

אורי אור: נכון

אורי אור:  אנחנו דורשים לרדת לשקל

אורי אור:  חבר הכנסת שוסטר וחבר הכנסת ביטון, שתי מילים אחרונות שאני רוצה להגיד: הנושא של תזרים המזומנים הוא סופר קריטי כרגע

אורי אור:  סופר קריטי

אורי אור:  זה חקלאות שלא יכולה בלי תזרים מזומנים כי היא משלמת כל הזמן, היא מייצרת כל הזמן, היא משלמת לספקים, היא משלמת על מים, לכן את הנושא של מקדמות – אנשי מס רכוש נמצאים פה וגם צביקה כבר אמר שישבנו איתם – חייבים לזרז לכל החקלאים

אורי אור:       לבסוף אני רוצה להגיד: חייבים תוכנית של חיזוק החקלאות במדינת ישראל

אורי אור:  די לגישה הזאת שחונקים את החקלאות

אורי אור:  ממשלת ישראל, 2

אורי אור: 6 מיליארד שקל לחמש שנים, חבר הכנסת ביטון, היו מיועדים לחיזוק החקלאות וכבר השנה היה צריך להיות 0

אורי אור: 5 מיליארד שקל

אורי אור:  גם בשנה קודמת - - -     

מיכאל ביטון: והמלחמה צריכה להפוך את זה למיליארד ומהר

מיכאל ביטון:  מה שלא יקרה מהר לא ראוי

מיכאל ביטון:  זאת המלחמה שלנו שדברים יקרו מהר

אורי אור: נכון

אורי אור:  היום מייבאים תפוח

אורי אור:  השקעה ב-5,000 דונם תפוח – לא יצטרכו להביא תפוח

אורי אור:  5,000 דונם וזה מה שצריך לעשות

מיכאל ביטון: אפשרי

אלון שוסטר: תודה רבה

אלון שוסטר:  ששון ואחרי כך - - -     

ששון גואטה: הוא נגע פה בנושא שכואב לי מאוד

ששון גואטה:  תבין כמה החקלאים הם סוג של - - -     

אלון שוסטר: עוד נושא שכואב לך

ששון גואטה: עוד נושא, כן, הוא נגע בו עכשיו

ששון גואטה:  דיברתי עליו ותדע לך שהנושא שהעלית, שר החקלאות איתנו בכל הכוח על הנושא הזה

ששון גואטה:  תבין כמה החקלאים זה סוג ב', אתן לך דוגמה: בצפון יש חוות לולים

ששון גואטה:  כדי לפנות את הזבל של הלולים, אני מחפש מי ייתן לי את פתרון הקצה, איזה אתר קומפוסט או משהו

ששון גואטה:  ואני, גם הוא נותן לו פתרון הקצה ואני בתור חקלאי שמגדל את העופות, אני גם משלם לו על פתרון הקצה על זה שהוא לוקח את הזבל

ששון גואטה:  אבל מה קורה במדינה הזאת? אנחנו החקלאים נותנים להם את הפתרון קצה של המים, נותנים את פתרון הקצה של המים, צורכים אותו, אבל אני עוד צריך לשלם פי כמה וכמה יותר

ששון גואטה:  תקשיב, איפה זה נשמע נכון? אסביר לך, יכול להיות שיהיה קשה לחייב ערים כמו תל אביב או ערים אחרות או בגלל הלובי הגדול שיש להם

ששון גואטה:  אבל זה לא נורמאלי, אין היגיון

ששון גואטה:  כשאני נותן להם פתרון קצה והם עוד מחייבים אותי על מחיר כזה

אלון שוסטר: אני מכיר את הבעיה הזאת

אלון שוסטר:  שמעתי עליה

ששון גואטה: יפה

ששון גואטה:  זה דבר שצריך לטפל בו

ששון גואטה:  דבר שני, אותם 270 מיליון שדיברתי עליהם, אני חוזר ומדבר כי אני לא מתכוון לוותר עליהם

ששון גואטה:  אין לי שום כוונה לוותר עליהם

מיכאל ביטון: למה אתה מבקש 270?     

ששון גואטה: לא, זה מגיע לי אותם 270

ששון גואטה:  לקחו לי אותם כבר

מיכאל ביטון: אני רוצה מיליארד שקל

ששון גואטה: לא, מיכאל, את זה הם לקחו לי

ששון גואטה:  אבל מה, אני מוכן להיות אחלה עם האוצר – שיחזירו לי את שתי הפעימות, מה שהורידו בהורדת מכסים, אוותר להם על ה-270

ששון גואטה:  שיחזירו

ששון גואטה:  אמרתי לו גם בחוץ היום כשדיברנו על ה-270, אמרתי לו, הוא אמר לי: החקלאים חזרו

ששון גואטה:  אמרתי לו: אין בעיה, חזרנו? תחזיר את שתי הפעימות שהורדת – ויתרתי על ה-270

מיכאל ביטון: גואטה, אתה נופל למלכודת שלהם של משא ומתן

מיכאל ביטון:  אנחנו לא במשא ומתן, אנחנו בוחנים את הממשלה במעשייה

מיכאל ביטון:      גואטה נחוש

יעקב מוסקוביץ': עוד דבר אחד שהוא חומר למחשבה להיום בבוקר: חקלאים שאין להם הכנסה עכשיו, יהיה להם קשה לשלם את חשבונות המים הקרובים

יעקב מוסקוביץ':  זה יהיה אבסורד שחברת מקורות תתחיל ללכת ולסגור להם את המים או לעקל להם או דברים כאלה

יעקב מוסקוביץ':  מיכאל, תקשיב זה נושא חשוב - - -     

מיכאל ביטון: מקשיב, זה מופיע אצלי

יעקב מוסקוביץ': תרתמו את החברה הלאומית לעניין הזה, יהיו אנשים שלא יהיה להם כסף לשלם על המים כבר בעוד שבועיים

יעקב מוסקוביץ':  דבר שני האגרות – התאילנדים שלנו יצאו ושמעתם מענבל שהולכים להביא מסרילנקה

יעקב מוסקוביץ':  אני מבקש לא לקחת עליהם אגרות כי כבר שילמנו אגרות על אלה שיצאו, שלא יקרה שנשלם פעמיים עכשיו על אלה שנכנסים

יעקב מוסקוביץ':  אני מבקש לא לגבות אגרות על זה עוד פעם, בסדר? אלה שתי נקודות: תחשבו על הנושא המים של התשלומים הקרובים והנושא של האגרות

יעקב מוסקוביץ':  תודה

צחי בניון: חבר הכנסת שוסטר, אפשר לדבר היום? באנו מהצפון

אלון שוסטר: כל מי שנמצא כאן ורוצה לדבר, ידבר

צחי בניון: שלא יסגרו את הצפון

מיכאל ביטון: אבל אם אתם תאריכו אז לא כולם ידברו

מיכאל ביטון:  כל אחד יכול דקה-שתיים להגיד את הדברים

אלון שוסטר: נדאג שמי שרשום עוד מהדיון הקודם

מיכאל ביטון: וגם לא לחזור על מה שאמרו כבר

אלון שוסטר: הפלא ופלא, דודי ואחריו היה צחי, קדימה

אלון שוסטר:  מה אומרים בחיזבאללה?     

צחי בניון: שלום, צחי בניון ממושב צוריאל, יושב-ראש פורום חקלאות - - - והמרחב הכפרי

צחי בניון:  אנחנו מביאים את כל הנושאים של סדר היום למשק המשפחתי

צחי בניון:  אתם צריכים להבין דבר אחד, בנקודה אחת אני נוגע בנושא של העובדים הזרים כי אמרתם שיש רציפות של הדיון; חברי הכנסת שוסטר וביטון, כרגע בצפון אנחנו לפני מפולת שלג בנושא של העובדים התאילנדים

צחי בניון:  חלקם עזבו וככל שהמצב הביטחוני יהיה פחות בטוח, יעזבו יותר

צחי בניון:  אנחנו משתדלים להתייחס אליהם בכפפות של משי

צחי בניון:  יש לנו בעיה של מיגוניות

צחי בניון:  אנחנו ממש מבקשים פה עזרה במיגוניות לישובים

צחי בניון:  אנחנו מדברים פה גם על יישובי סמוכי גדר כמו שתולה, זרעית, נטועה ועוד ישובים אחרים גם בקו השני

צחי בניון:  אנחנו מבקשים שיעזרו לנו בכמה מיגוניות שנוכל לתת להם הרגשה בטוחה

צחי בניון:  כמובן הזמנו אותם למקלטים, לחדרי הביטחון שלנו בתוך הבתים

צחי בניון:       נושא נוסף שקשור לעובדים הזרים, יש המון תלמידים ותלמידות שאמורים להתגייס לצבא עוד כמה חודשים בכיתות י"ב שאפשר גם איתם לעשות איזשהו פרויקט דרך משרד החינוך ולגייס אותם

מיכאל ביטון: צחי, זה נאמר

מיכאל ביטון:  אמרנו את זה כבר וזה גם יופיע בסיכום

מיכאל ביטון:  בוא נתקדם

צחי בניון: אין שום בעיה

אלון שוסטר: אני עובר על הרשימה

צחי בניון: רגע, לא סיימתי

אלון שוסטר: סליחה

צחי בניון: צעקנו פה לגבי המשק המשפחתי בשנים האחרונות ולצערי הרב הוכח שלולי ההטלה וגם השדות הם מוצבים קדמיים

צחי בניון:  אלה מוצבים קדמיים לכל דבר ועניין שלצערי מדינת ישראל לא התייחסה אלינו

צחי בניון:  אני רוצה לציין כאן את ענף ההטלה, המשק המשפחתי שחוסל

צחי בניון:  חוסל בהסכם

צחי בניון:  בוצע הסכם ביוני 2022, אנחנו דורשים לפתוח את ההסכם הזה כדי לאפשר לחקלאי המשק המשפחתי בענף ההטלה להמשיך לגדל למספר שנים נוספות כדי לייצר תוצרת של ביצים בלולים המסורתיים

צחי בניון:  להמשיך לייצר ביצים, לא רק לתת לחוות הלולים הגדולים של ענקי ענף ההטלה להתפרנס אלא גם לחקלאים הקטנים

צחי בניון:  אני רוצה לומר לכם: במושב שתולה, במושב זרעית – מי שנמצא שמה, אותם בודדים שפינו אותם נמצאים החקלאים של המשק המשפחתי, שהם למעשה אוספים ביצים בקושי, אבל הם גם מחזיקים את הישוב

צחי בניון:  הדבר הזה קיבל משנה תוקף עם כל הזוועה שקרתה בעוטף עזה

צחי בניון:      נקודה נוספת, החזרת דור ההמשך לישובים

צחי בניון:  אני אומר לכם – אין שום אופק, כל מה שמדברים כאן, בגלל שחיסלו אותנו בשנים האחרונות, וחברי הכנסת ביטון ושוסטר, אתם יודעים שאנחנו באנו - - -     

מיכאל ביטון: צחי, תהפוך את הבעיה להמלצה: אני מבקש שישקיעו בבן ממשיך מענק הגעה הביתה

מיכאל ביטון:  תהפוך את זה למעשים, לא לבעיות

צחי בניון: בדיוק, לא לבעיות

צחי בניון:  שוב, כבר עכשיו לנצל את זה ולקרוא לכל הבנים הממשיכים, גם להישאר, גם לחזור, לתת מכסות ביצים לדור ההמשך בצפון, בעוטף עזה, זו הדרך כדי להחזיר אנשים

צחי בניון:  לא צריך תקציבי מדינה, יש מחסור בביצים

צחי בניון:  רק עכשיו התבשרנו שיש מיליוני ביצים שחסרות

צחי בניון:  מיד לתת - - -     

מיכאל ביטון: צחי, משפט סיכום צחי

מיכאל ביטון:  ביצים אני מכיר

צחי בניון: אני מבקש לחזק את דור ההמשך בענף החקלאות, לתמרץ את הצעירים לחזור לישובים על ידי בנייה של מגרשים והגדלת המשקים

צחי בניון:  תודה

אלון שוסטר: זיו, בבקשה בקצרה

אלון שוסטר:  הלך

אלון שוסטר:  יש לנו את ינאי קרנצלר

אלון שוסטר:  הלך

אלון שוסטר:  אבי מכלוף, בבקשה

אבי מכלוף: שלום אני מבנק הדואר, פעם ראשונה שאני נמצא בוועדה בכנסת, ראיתי צורך להגיע כי אני מטפל באופן פרטני בכל מיני עובדים זרים

אבי מכלוף:  רוב החשבונות של העובדים הזרים בכלל ושל תאילנדים בפרט מנוהלים בבנק הדואר ומגיעים אלינו כל מיני בקשות פרטניות על כאלה שפונו מישובים, נשרפו להם המסמכים, הם חסרי תעודות מזהות, חלקם עזבו את הארץ בחיפזון

אבי מכלוף:  לנו יש רצון ונכונות לפתור בעיות לעובדים התאילנדים בכלל ולכלל העובדים הזרים דרך המוקד של בנק הדואר

אבי מכלוף:  יש לנו טפסים ייעודיים לביצוע העברות, פעולות בנקאיות באמצעות טופס, אנחנו יכולים בסיוע של – אין לנו הרבה דוברי תאילנדית, יש לנו בסך הכול אחד, אבל אם חקלאי בתיווך יתקשר ויתרגם וישתף ונעביר לו טופס בוואטסאפ או בכתובת דוא"ל והתאילנדי ימלא את הבקשה שלו

אבי מכלוף:  אנחנו נבדוק את הבקשה, נבדוק את דוגמאות החתימה

אבי מכלוף:  ניתן לו שירות למרות שהוא למגיע לסניף, אם זה כי הסניף סגור בגלל שהוא נמצא באזור מלחמה אם זה כי התאילנדי פוחד להגיע או רובם מוסעים על ידי החקלאים כמו בפסוטה, כמו בצוחר, בכל מיני מקומות שלא מגיעים, לתת להם פתרונות אחרים

אבי מכלוף:       נתתי יוני גם את הטלפון שלי האישי, אני יכול לתת אותו, לא להעביר אותו לכל חקלאי וחקלאי, אבל אם יש פה מרכז ישוב חקלאי כך וכך, אתן לכם את הטלפון גם, תתקשרו אלי, נסייע, נפתור לכם

אבי מכלוף:  אני עובד מול ענבל משש בהגירה, בחידוש בעיות פרטניות של אין ויזה, כן יש ויזה, זה לפחות תהיה התרומה של בנק הדואר וחברת הדואר לעובדים הזרים ולחקלאים, כי אנחנו גם עושים את זה מתוך ציונות וגם מתוך זה שהם לקוחות שלנו

אבי מכלוף:  קשה לנו לתקשר איתם, אבל באמצעותכם נוכל לתת להם פתרונות

אבי מכלוף:  הטלפון שלי: 0542888015

אבי מכלוף:  גם אם מגיע תאילנדי למקום מסוים בסניף דואר, נתקל בבעיה, לא רוצים למשוך לו כסף, חסר כסף באותו מקום, אני רוצה לשמוע

אבי מכלוף:  לא כל בעיה קטנונית

אבי מכלוף:  בשבוע שעבר בתל מונד היו תאילנדים שפינו אותם מאזור העוטף, נשרפו להם המסמכים והם צריכים להעביר כסף הביתה, אפילו שזה לא דרך בנק הדואר, העלינו נציג וזיהנו אותם ומשכנו להם את המשכורת

אבי מכלוף:  אמרנו להם: לכו, תתפרנסו

אבי מכלוף:  דרכם ניתן להם שירות הרבה יותר טוב

אבי מכלוף:  תפנו אלינו, בשמחה נסייע כמה שאפשר

אלון שוסטר: אבי, תודה שנשארת, כל הכבוד

מיכאל ביטון: ככה צריך לעבוד במלחמה

מיכאל ביטון: שרה חזוני, השומר החדש

שרה חזוני: תודה רבה על זכות הדיבור, אקצר כי הועלו פה הרבה דברים שבאנו איתם כבר מוכנים

שרה חזוני:  ארגון השומר החדש, אני מניחה שכולם מכירים אותו כאן, הארגון מפעיל 100,000 מתנדבים בחקלאות בשנה, כמובן עם תשתית חקלאית, עם חקלאים ועם מענה הדוק מאוד שמשתפר גם ברמת מערכות מידע משניה לשנייה

שרה חזוני:  כבר ב-7 באוקטובר, כל תשתיות הארגון הוסבו לטובת המאמץ המלחמתי, בין אם זה הצלת מזון, בין אם זה מענה לחקלאים, בין אם זה גיוס ג'יפאים בפיקוד העורף, בין אם זה הקמת משמר חרדי

שרה חזוני:       ממש ברגעים אלו שאנחנו מדברים, יושבים כרגע בשטח למעלה מ-1,500 מתנדבים פרוסים ברחבי הארץ

שרה חזוני:  הצרכים של העוטף ברורים, אבל הצורך החקלאי בהצלת המזון הוא צורך לאומי כללי

שרה חזוני:  אנחנו מבקשים את השתתפותכם ואת הצטרפותכם למהלך הצלת המזון שהשומר החדש כבר מקדם ברמה הארצית בשני היבטים: עלה פה עניין הוראת השעה שכל האנשים שנמצאים בדחיית שירות, כל הצעירים והצעירות - - -     

מיכאל ביטון: שרה, אנחנו מכירים את השומר החדש ומצדיעים לו, את בחורה תכליתית, תגידי לנו מה צריך לעשות, איפה חסר לכם כסף? איפה חסרים מעשים? זה מה שאנחנו צריכים מכם

שרה חזוני: במתנדבים בחקלאות חסר לפחות 40 מיליון שקל

מיכאל ביטון: לאיזה מטרה?     

שרה חזוני: למטרה של הפעלת מתנדבים בחקלאות בפריסה ארצית

מיכאל ביטון: 40 מיליון?     

שרה חזוני: כן, מינימום

שרה חזוני:  זה רק לרבעון הראשון

מיכאל ביטון: ממה מורכבת ההשקעה הזאת?     

שרה חזוני: ההשקעה הזאת היא עבור היסעים, הלנה, מזון, מדריכים – יש כאן ערך חינוכי מאוד חשוב, מדברים פה על שיקום, אנחנו צופים פני עתיד

מיכאל ביטון: כן, וניהול של הפרויקט הזה

שרה חזוני: בדיוק

מיכאל ביטון: את אומרת ש-40 מיליון זה רק לשומר החדש או לכלל הארגונים

שרה חזוני: לא, לכלל

מיכאל ביטון: יש עוד ארגונים?     

שרה חזוני: בוודאי

מיכאל ביטון: יש לכם קואליציה של ארגוני מתנדבים? אתם עובדים ביחד?     

שרה חזוני: כרגע אנחנו מנהלים שיתופי פעולה עם כלל הארגונים, כשאני אומרת שכרגע - - -     

מיכאל ביטון: אז חסרים עשרות מיליונים להתנדבות

מיכאל ביטון:  יש 5 מיליון בלבד בקול קורא

מיכאל ביטון:  זה כסף קטן מדי

שרה חזוני: יצאתי מהמילואים, שמעתי את הנתון הזה, אין לי מילים לגביו

שרה חזוני:      לגבי מתנדבים בחקלאות, המקצועיות שלהם תשתפר ותעלה כי אנחנו מדברים על התנדבות ארוכת טווח ולא רק של אלו שנמצאים בדחיית שירות, אנחנו מדברים גם על אלו שנמצאים בתיכונים

שרה חזוני:  משרד החינוך חייב לתת מענה לצעירים, לדור העתיד, בבניית האמון בחזרה במדינה ושייקחו אותם והם יהיו אלה ששמים את הידיים שלהם באדמה ומשקמים את מה שנשבר

שרה חזוני:  איך עושים את זה? אמנם תלמידים צעירים לא יכולים להיות בעוטף עזה, אבל הנה הם יכולים להגיע למרכז אליך

שרה חזוני:  כל בית ספר צריך לאמץ חקלאי

שרה חזוני:  אלה מודלים שקיימים בשומר החדש, אנחנו מפעילים אותם בשוטף, אתם מכירים, אתם יודעים ואנחנו רוצים כרגע להרחיב את זה

שרה חזוני:  היעד השבועי שלנו כרגע זה 2,500 מתנדבים בשטח עד סוף השבוע הזה

שרה חזוני:  זה עולה

צביקה כהן: איפה זה השטח?     

שרה חזוני: בעוטף, בצפון, במרכז

שרה חזוני:  בשטח אני מתכוונת באדמה

מיכאל ביטון: שרה, משפטי סיום

שרה חזוני: לסיכום, שבוע הבא היעד הוא כבר 4,500 כל יום בשטח

שרה חזוני:  אתם מבינים את המאמץ הלוגיסטי והתפעולי, זה דורש כסף

מיכאל ביטון: יש לכם תורמים לשומר החדש? אתם יכולים לפנות למשרד החקלאות למה שנקרא 'מיזם משותף' או לאוצר

מיכאל ביטון:  אם תורם מביא שקל אפשר לתת לו שקל

מיכאל ביטון:  יש נוהל פשוט כזה בממשלה

שרה חזוני: אנחנו עושים הכול וכבר גויסו מיליונים

שרה חזוני:  זה כמובן לא מספיק כי אנחנו מדברים פה על משהו שהוא לטווח ארוך מאוד

מיכאל ביטון: אני מסכים, צריך לתקצב יותר

שרה חזוני: 5 מיליון – כולם מבינים מה זה אומר

מיכאל ביטון: מעט מדי

שרה חזוני: דבר אחרון שאגיד שזה בתי ספר, זה דורש את ההשתתפות של משרד החינוך, משרד ההתיישבות, השירות הלאומי, שנות השירות, המכינות, זה צריך להיות מהלך הוליסטי שצופה פני עתיד ולא רק מענה מלחמתי כרגע

שרה חזוני:  הצלת המזון בישראל קשורה גם בעצמאות המזון במלחמה ובעתיד שלנו

אלון שוסטר: תודה

אלון שוסטר:  אלי, אתה רוצה לדבר איתנו? אחרי זה אורן

אליהו כהן: אני רוצה להיות תכליתי וקצר כמו שמבקש חבר הכנסת ביטון, החקלאות נמצאת באי-ודאות, לא ארחיב כל מה שנאמר פה, אני בא מעוטף עזה, אני חי שם, אני גר שם, אני מכיר כל מה שהתרחש מ-6, 7 באוקטובר ועובר את זה יום יום

אליהו כהן:       קודם כל יישר כוח לרוח ההתנדבות של עם ישראל, כל יום יש לי סדר גודל של 250-200 מתנדבים ביישובים

אליהו כהן:  הבעיה המרכזית היא כוח האדם

אליהו כהן:  החקלאי לא יודע איך הוא מתכנן את השנה הקרובה

אליהו כהן:  עוד שבוע, עוד שבועיים, עוד שלושה הוא צריך להתחיל להזמין שתילים, המשתלות לוחצות, הוא לא יודע איפה הוא נמצא

אליהו כהן:  הוא באי-ודאות

אליהו כהן:  דודו העלה את זה מקודם ואמר שנה-שנתיים, אנחנו לא יודעים מה לעשות

אליהו כהן:  החקלאים כיום מספרים שנשארו אולי 20%-25% מהעבדים הזרים

אליהו כהן:  בלי עובדים זרים אין לנו חקלאות בכלל באזור ובעיקר יישובי העוטף

אליהו כהן:  זו חקלאות אינטנסיבית והדברים לא ברורים ולא ידועים

אליהו כהן:  נכון שהמתנדבים זה טוב ונחמד, המתנדבים קוטפים, אבל המתנדבים כמעט ולא שותלים ולא זורעים והם לא יודעים לעבוד על טרקטור והם לא יודעים לעשות את העבודות האלה

אליהו כהן:  אנחנו צריכים לראות איך אנחנו יוצאים מהקופסה וחושבים קדימה

אליהו כהן:  העלו פה את נושא העובדים הזרים, אנחנו צריכים במידית, לא יודע איך, במטוסים, באניות, להביא עובדים זרים בדחיפות למדינת ישראל

אליהו כהן:  בלי עובדים זרים, כל מינהלת תקומה לא תהיה תקומה ולא תהיה תקומה לחקלאות

אליהו כהן:  צריך לעשות פה פעולת חירום, אני לא יודע מי, אני לא יודע איך עושים את התהליך הזה, עשינו את זה בעבר, אבל חייבים להתחיל להניע את המהלכים

אליהו כהן:       איך אמר לי אחד החקלאים – הוא לא יודע שאני פה, הוא שלח לי עכשיו הודעה – אקריא לכם, הוא כותב לי במילים האלה: תאילנדים לא רוצים להישאר פה, צריך להסביר להם שכרגע המצב בטוח

אליהו כהן:  הם חושבים שיותר גרוע מזה לא יהיה ולכן רוצים לעוף מפה כמה שיותר מהר

אליהו כהן:  כל המכתבים וכל מה שרושמים זה טוב ויפה, הגיע הזמן לבצע ולדאוג לעובדים לחקלאות ולתת כרגע תמיכה ישירה

אליהו כהן:  זה בחור שנמצא בבית הגדי, הוא לא יודע שאני פה

אליהו כהן:  בכנות

אליהו כהן:  הוא לא יודע שאני פה, צריך לתת גם מענה לנושא של הפיצויים

אליהו כהן:  פיצויי מקדמות זה 0 עד 7, תקנות, מספרים לי סיפורים

אליהו כהן:  אני כבר שלושה ימים בכנסת, כל יום אני שומע מספר אחר – אשקלון בעוטף, מבקיעים בעוטף, זה לא בעוטף, 0 – 7, 0 – 9, 0 – 21, 0 – 25, יוני כרגע אמר, כל אחד זורק פה מספרים

אליהו כהן:  צריך לבוא בכנות עם החלטות, עם מידע לאנשים, אנשים לא יודעים מה קורה איתם

אליהו כהן:  0 – 9, נתיבות, כל האזור הזה חוטף וחוטף וחוטף, כל המושבים, בית הגדי, שרשרת, שיבולים, את כל הישובים האלה אתם מכירים, הם חוטפים בלי הפסקה, אבל הם לא מוגדרים

אליהו כהן:  חקלאים שם לא יכולים לקבל מקדמות, לא יכולים כלום, תקועים

אלון שוסטר: אמר חבר הכנסת ביטון שאנחנו רוצים להגיע עד ה-20, לתת את הביטחון הזה

אלון שוסטר:  אורן ואחר כך חברנו ממס רכוש

אורן ברנע: שמי אורן ברנע מאיגוד מגדלי הירקות מקיבוץ סעד, עברנו בסעד יומיים מאוד מתוחים ובנסי ניסים עצרנו את המחבלים על הגבול

אורן ברנע:  ביום שני הבנתי שהבעיה האמיתית נמצאת בגידולי השדה, הגד"ש, שמסביבנו – כפר עזה, ניר עוז, בארי

אורן ברנע:  ישבתי בניר עוז בימים שני-שלישי, פתחתי את המים

אורן ברנע:  ראיתי את זה רק בגד"ש ומהר מאוד הבנתי שלא יהיה מי שיבוא נכון לעכשיו

אורן ברנע:  יש גד"שים שהשיקום שלהם הוא משימה מורכבת מאוד

אורן ברנע:  אתמול בערב ישבנו בסורוקה מסביב למיטה של אבידע שירדה לו רגל והוא מרכז הגד"ש של בארי

אורן ברנע:  עשינו ישיבה ראשונה של הגד"ש של בארי, אני מספר את זה בתור סיפור אופטימי, אבל היום הוא קבר את אשתו ואת בנו

אורן ברנע:  אבל משהו מתחיל לזוז ויש תובנה של כל הגד"שים שבסופו של דבר אנחנו חוזרים לעבוד

אורן ברנע:  צריך פה כמה תנאים בסיסיים, על רבים מהם דיברו פה ואני לא אחזור, לא אדבר על מס רכוש, דיברו מספיק, לא אדבר על המים, לא אדבר על הביטחון שצריך לתת, זה ברור לגמרי, אבל עדיין נצטרך לעשות דברים חדשים

אורן ברנע:      לגבי הגד"שים, עשינו פעולה מאומצת מאוד להעביר שטחים צמודי גדר מזרחה מעבר לכביש 232

אורן ברנע:  כי אלה אזורים – ואני נמצא שם כל הזמן – שלדעתי אפשר לעבוד אותם

אורן ברנע:  הם פתוחים, עשרה ימים לא מצאנו מחבלים, לא נופלים שם כמעט טילים, והצבא לוקח מקדמי ביטחון – ואנחנו לא מצליחים לקבל אישור לעבוד שם

אורן ברנע:  לדעתי זה בלי הצדקה, בגלל איזושהי היסטריה, בקטע הזה אנחנו צריכים שמשרד החקלאות יעזור לנו מול משרד הביטחון כי השיקום של נירים יהיה כשהם יפעילו את המזרעה שלהם מזרחית

אורן ברנע:  יש להם שטחים מזרחית ל-232

אורן ברנע:  הם לא יכולים לעבוד ממערב, אבל אם לא יתנו להם לעבוד ממזרח, הם לא יוכלו להשתקם

אורן ברנע:  הדבר שהכי משקם אותם זה לא לשבת במלון, זה לעבוד

אלון שוסטר: דבר איתי אחר כך

אורן ברנע: דבר שני, דיברו פה על שינוי הדיסקט של האוצר, לא ארחיב בזה, הרפורמה הזו צריכה למות וכל הרעיונות של קהלת צריך לאפסן אותם, זה מתאים לאיזשהו עולם כלכלי אופטימי

אורן ברנע:  העולם שלנו הוא לא עולם אוטופי

אורן ברנע:  הוא עולם אחר

אורן ברנע:  אנחנו צריכים לחשוב אחרת לגמרי

אורן ברנע:  את הרפורמה הזאת צריך לחסל

אורן ברנע:  סתם לדוגמה - - -     

מטי צרפתי הרכבי: ממה ששמעתי אין שינוי דיסקט

מטי צרפתי הרכבי:  שר האוצר צריך לבוא לפה ולומר את זה בקולו כי אין שינוי דיסקט

אורן ברנע: אני אומר שאני מבקש מהוועדה הזאת שיהיה בקטע הזה שינוי דיסקט אמיתי, לחזור למשהו שמתאים למציאות שלנו, שיאפשר לחקלאות הזאת לחיות

אורן ברנע:       נושא שלא עלה פה בכלל: ב-1 בינואר 2024, עם הארכה לאפריל, הולכת להיות הרביזיה בחומרי הדברה

אורן ברנע:  אני לא יודע אם אתם יודעים במה מדובר, הרי מדובר בשינוי התקנות של איזה חומרי הדברה אפשר להשתמש בישראל ואפשר יהיה להשתמש רק בחומרים שמותרים באירופה

אורן ברנע:  בעצם זה כאילו שביקשת ממישהו משבט הזולו להתחיל ללבוש את הבגדים של האסקימוסים באלסקה

אורן ברנע:  זה לא מתאים

אורן ברנע:  קיבלו את ההחלטה הזאת פורר, שכולנו יודעים איזה שר חקלאות הוא היה, שונה לגמרי, ביחד עם משרד הבריאות

אורן ברנע:  הדבר הזה הוא אסון

אורן ברנע:  אנחנו לא יודעים איך לגדל חיטה עם חומרי הדברה של אירופה

אורן ברנע:  העשבים שלנו זה לא העשבים שלהם

אורן ברנע:  המחלות שלנו אלה לא המחלות שלהם

אורן ברנע:  אנחנו לא יודעים איך לגדל תפוחי אדמה, איך לגדל את גידולי התעשייה, איך לגדל את הגזר, יהיו בעיות עם הגפנים – 80% מהחקלאות הישראלית הולכת להיתקע אם תלך לפי הכללים – אלא אם כן היא תצפצף עליהם

אורן ברנע:  אמרו לנו אז סנפרוסט, אתם יכולים לספק לנו תירס, אפונה ושעועית לפי הכללים החדשים? אמרנו להם: לא, אנחנו לא יכולים

אורן ברנע:  אז הם צריכים לקבל החלטה אם סנפרוסט סוגרת את הבסטה

אורן ברנע:  אני מבקש את הדבר הזה בכורח הנסיבות, סליחה שאנחנו מנצלים את זה, לקחת את התקנה הזאת ולדחות אותה שלוש שנים קדימה ולתת לנו אפשרות גם לרסס

אורן ברנע:  גם תפוחי האדמה שאנחנו מגדלים עכשיו, לפי הכללים החדשים, אנחנו לא יכולים לרסס אותם

אורן ברנע:  אז איך נגדל?     

אלון שוסטר: ברור

אלון שוסטר:  אוקיי

אלון שוסטר:  נרשם

אלון שוסטר:  צביקה רשם

צביקה כהן: אורן העלה שני דברים חשובים מאוד, הסיפור של משרד הבריאות והתקנות – אני לוקח על עצמי ביחד עם המשרד, אני לא מתבייש להגיד, זאת גם הזדמנות, לא לשלוש שנים אלא לדברים אחרים

צביקה כהן:  הדבר הנוסף עם הסיפור של לזרוע ולשתול מעבר לקו – אורן, אנחנו עובדים ביחד, נעשה גם מול הצבא, וגם בעזרה כספית

אלון שוסטר: נשמע את אורן זלקינד מרשות המיסים

אורן זלקינד: שלום לכולם, שמי אורן זלקינד מקרן הפיצויים, אתחיל מהסוף לגבי המקדמות: הקמנו מערכת מקוונת שכבר פועלת, העברנו את הקישור לחלק ניכר מהחקלאים

אורן זלקינד:  כל החקלאים יכולים להגיש עכשיו במהירות תביעה ללא מסכמים ללא שום דבר, שכוללת רק את פרטי חשבון בנק והשם

אורן זלקינד:  אנחנו מקווים שתוך יומיים-שלושה אנשים יראו כסף בחשבון, זו תהיה פעימה ראשונה

אורן זלקינד:  אנחנו מקווים שלא יהיה צורך, אבל אם יהיה צורך אנחנו גם נערכים - - -     

אורן ברנע: אורן יהיה צורך וכל הכבוד על הפעימה הראשונה

מיכאל ביטון: איך היא נראית? היא אחוז מהפעילות העסקית שלהם?     

אורן זלקינד: כן

אורן זלקינד:  אנחנו ניקח כרגע בהתאם למחזורים הכספיים של החקלאים

חיים ילין: מהעוטף או כלל החקלאים?     

אורן זלקינד: בפעימה הראשונה יותר מהמחזור החודשי

אליהו כהן: רק בעוטף

מיכאל ביטון: חברים, בואו נשמע

מיכאל ביטון:  הוא רק התחיל

מיכאל ביטון:  תנו לנו לשאול שאלות הבהרה

מיכאל ביטון:  הפעימה היא אחוז מהפעילות?     

אורן זלקינד: כן

אורן זלקינד:  היא תהיה יותר ממחזור חודשי, יותר מחודש

אורן זלקינד:  נעדכן את זה ליותר מחודש, כל אחד יקבל יותר, זה מחזור חודשי, כרגע פעימה ראשונה

מיכאל ביטון: על בסיס התביעה שהוא עשה מהר ופשוט באינטרנט

אורן זלקינד: כן

מיכאל ביטון: בגלל שאנחנו למודי ניסיון מהקורונה, בסוף אמרו למישהו: הפסדת 39% לא תקבל, ו-40% כן תקבל

מיכאל ביטון:  איזה הפקת לקחים יש על הדבר הזה? כשהוא מהסס לקחת מכם מקדמה, הוא יודע שיבוא יום הדין להחזיר אם הוא לא היה צריך את זה

מיכאל ביטון:  מה הכללים של הדבר הזה?     

אורן זלקינד: אנחנו כרגע באירוע אחר מבחינת סדר הגודל

אורן זלקינד:  זה לא דומה למבצעים קודמים שהיינו ויותר דקדקנו

אורן זלקינד:  פה אתם מבינים שאנחנו הולכים לתת מקדמות בלי שאנחנו מבקרים במקומות, בלי שאנחנו בודקים כל עסק לגופו

אורן זלקינד:  אנחנו הולכים פה - - -         

מיכאל ביטון: לפי איזה עקרונות? מי החקלאי שישיב ומי יהיה החקלאי שלא ישיב מקדמה? האם זה כמו הטעות שעשו בקורונה שעד 39% לא תקבל ו-40% תקבל הכול? או שיש פה מדרג או שיטה אחרת?     

צביקה כהן: כבוד היושב-ראש, אנחנו לא שם

צביקה כהן:  המצב של החבר'ה, בעיקר ביישובי הספר, הם לא קוטפים, הם לא שותלים, הסברתי - - -     

מיכאל ביטון: זאת אומרת שהסיכוי שהם יידרשו להחזר הזה הוא לא גבוה

צביקה כהן: הוא לא גבוה בכלל

צביקה כהן:  הסברתי גם למס רכוש שלצערי הרב - - -     

מיכאל ביטון: אגב, יש גם את הצד השני

מיכאל ביטון:  אנחנו לא רוצים שיהיו אנשים שיחגגו על הדבר הזה

מיכאל ביטון:  גם בקורונה ראינו אנשים שלקחו כסף וחילקו דיווידנדים

מיכאל ביטון:  זה לא המקרה של החקלאים

מיכאל ביטון:  אני שם את הנורית האדומה הזאת, שאנשים לא יהססו לקחת מקדמה בשל החשש מההתחשבנות העתידית

צביקה כהן: לצערי הרב, אנחנו באירוע אחר לחלוטין

צביקה כהן:  מס רכוש הם אנשים רציניים

צביקה כהן:  אם הם השתכנעו איתנו על לתת מקדמה של חודש וחצי, הם מבינים שאין סיכוי גדול, לצערי הרב, שמישהו יצליח להחזיר כסף

צביקה כהן:  אני אומר לך גם שבעוד חודש או אפילו פחות, נצטרך לדבר איתם עוד פעם על מקדמות

מיכאל ביטון: בסדר

אורן זלקינד: אנחנו מודעים לקושי לבקש החזרים ואנחנו מנסים להימנע מזה בכל דרך

אורן זלקינד:  הרעיון לתת מחזור חודשי אחד, הוא מגלם הרבה חשיבה ואנחנו מניחים שהפיצויים יהיו גדולים יותר במקרה הזה

אורן זלקינד:  הולכים להיות נזקים עקיפים של כרגע אי-קטיף ובהמשך של אי-ביצוע פעולות לפתיחת עונה חדשה

אורן זלקינד:  כך גם בקיבוצים, אנחנו מניחים שהנזקים יהיו הרבה יותר גדולים

אורן זלקינד:  אם במקרים בודדים יהיה ביתר, מקווה שלא נצטרך לבקש בחזרה, אבל זה המצב כרגע

אורן זלקינד:  אין לנו יכולת לבדוק ספציפית

אורן זלקינד:  אין מפתחות חישוב שמאפשרים פתרון כללי שלעולם לא נדרש החזרים

אורן זלקינד:  זה המצב כרגע

מיכאל ביטון: מה עם ניכוי שולחן של התחשבנויות עבר של לפני המלחמה?     

אורן זלקינד: כתבתי לי על זה גם

אורן זלקינד:  עשינו ונרתמנו בשבועיים האלה במהירות, כל התיקים שיכולנו, ממגן וחץ שהיה לא מזמן ונותרו פתוחים, גם אם לא קיבלנו מסמכים או גם אם לא היה לנו את כל הדברים, אישרנו את זה במהירות כדי לסייע לתזרים המזומנים של הקיבוצים ושל כולם, כל יתר החקלאים

אורן זלקינד:  אחרים אפילו שעוד לא הספיקו להגיש, הגישו בימים אלה, לבקשתנו אפילו וקיבלו אישורים מיד וקיבלו את הכסף בבנק

אורן ברנע: אנחנו אומרים תודה

מיכאל ביטון: אני לא רוצה להלאות אותך עכשיו, אבל אני מבקש תמונה שקופה

מיכאל ביטון:  יהיה לנו פה דיון מעקב על כל סוגיית החקלאות, עוד שבוע-עשרה ימים, יש פה דברים שנאמרו ושהולכים להתבצע, אבל עדיין לא התבצעו ונראה מי טיפל במה

מיכאל ביטון:  אבל אם תוכל להכין את התמונה של התחשבנויות העבר מול חקלאים בעוטף, מה היקף התיקים הפתוחים, איך אפשר לסגור אותם, לא רוצה לדקדק בדבר הזה, אבל שיהיה לנו הבנה שאנחנו הולכים לנקות שולחן עבר ולבוא לקראתם עם המקדמות כלפי העתיד

מיכאל ביטון:  לדעתי שני המעשים האלה – זה דבר גדול

אורן זלקינד: נעשה את זה, נכין את זה

אורן זלקינד:  כמובן שיש תיקים בודדים שהם עדיין בוועדות ערר משנים קודמות, אז יש קושי כרגע

אורן זלקינד:  אבל כל מה שיכולנו לסגור, ואפילו אם לא התקבלו כל המסמכים, עשינו את זה עכשיו

מטי צרפתי הרכבי: מיכאל, אולי כדאי איזושהי הרחבה של הדוח, בכדי לראות כמה זמן לקח לטפל במבצעים הקודמים

מיכאל ביטון: אני לא רוצה

מיכאל ביטון:  כשהייתי פה בוועדה הזאת, הייתי תקיף, עצבני וכעוס על רשות המיסים, מנהלת הוועדה יודעת, כי יש עוד תיקים פתוחים ומתחשבנים עוד - - -     

מטי צרפתי הרכבי: אפשר ללמוד מניסיון

מיכאל ביטון: כן, אבל אני חושב שאם הם באים בגישה מרחיבה, בגישה נדיבה, בואו ניתן לכם מענק ראשון ואם יידרש עוד

מיכאל ביטון:  והם אומרים: אנחנו לוקחים על עצמנו לנקות שולחן, אני לא רוצה להתחשבן איתם על העבר, אני רק רוצה לדעת שהעבר מנוקה מהר

אלון שוסטר: תפסנו את מיכאל מפויס

אלון שוסטר:  תנצל

מיכאל ביטון: העם צריך להתפייס

מיכאל ביטון:  ועוד משהו, גם בחדר הזה יש המון אנשי ממשלה שנותנים את הלב והנשמה וזה מאוד פופוליסטי לצאת לתקשורת ולהיכנס בממשלה בלי הבחנה

מיכאל ביטון:  היום אני אומר לכם, במלחמה – פגשנו את ירקוני, שאלנו אותו: מי הכי אפקטיבי בממשלה, התשובה שלו הייתה עצובה: משרד הדתות

מיכאל ביטון:  באמת, בלילה הראשון שיחת ועידה וכל יום איתנו והם גמישים ומקשיבים

מיכאל ביטון:  אנחנו רוצים תשובה כזאת על כל משרד ממשלתי

מיכאל ביטון:  והחקלאות, הרוח שלו טובה בימים האלה, גם השר, גם הפקידים וגם אנשי המקצוע

מיכאל ביטון:  את כל המהלך הזה אנחנו רוצים להביא לתוצאות

אורן זלקינד: רק רוצה לומר עוד כמה מילים: כמובן שנזק ישיר מגיע לכל החקלאים בכל הארץ

אורן זלקינד:  נזקים עקיפים, לאן שאנחנו יכולים לתת ואנחנו מקימים צוותים שמנסים לחשוב איך להרחיב את הרדיוסים, באיזה מסלולים, הלכנו יחד עם נציגים של משרד החקלאות, אנחנו מנסים לעשות מה שאפשר ולהרחיב את הפיצויים

אורן זלקינד:  אנחנו כמובן לצד החקלאים ולא בצד הנגדי

שמעון סולומון: איך מתחברים לנזק העקיף הזה? יש לכם אתר? אתם פרסמתם?     

אורן זלקינד: יש לי קישור שאני יכול להעביר לכל אחד שרוצה

שמעון סולומון: תעבירו בבקשה

מיכאל ביטון: נשלח למוזמנים לוועדה

מיכאל ביטון:  הוועדה תשלח למוזמנים את הקישור בהמשך

אלון שוסטר: קישור ישיר לנזק עקיף

מיכאל ביטון: במייל שזומנתם לוועדה תקבלו את הקישור

מיכאל ביטון:  תודה אורן על הכול

אלון שוסטר: חיים, אתה מחמם מנועים?     

חיים ילין: שמי חיים חבלין, חבר קיבוץ הגושרים, קיבוץ שהתפנה שלשום

חיים ילין:  אני עדיין לא התפנתי, הצטרפתי לכיתת הכוננות

חיים ילין:  ביום יום אני גם מרכז את תחום החקלאות בתנועה הקיבוצית

חיים ילין:  רציתי לומר שאני לא יודע איזה התעללות עבר צה"ל ב-15 שנה האחרונות, אבל ההתעללות שהחקלאות עברה ב-15 השנה האחרונות, תפסו את שנינו, גם את צה"ל וגם את החקלאים עם המכנסיים למטה ב-7 באוקטובר

חיים ילין:  החקלאות נמצאת בנקודת השפל הכי נמוכה שיכולה להיתפס במשבר כל כך קשה

חיים ילין:  אני חושב שאנחנו נמצאים היום במשבר קשה מאוד שאולי צריך להפוך אותו להזדמנות

חיים ילין:      אנחנו הולכים עכשיו לחודשים קשים מאוד שהמדינה עלולה למצוא את עצמה, כבוד יושבי הראש, במשבר שגם אם יבטלו את הרפורמה וגם אם יתבטלו המכסים, החקלאות נמצאת היום במשבר קשה מאוד שכדאי לחשוב איך הופכים אותו להזדמנות

חיים ילין:  יש לי רעיונות איך להפוך אותו להזדמנות, אבל אם אנחנו הולכים עכשיו לתקופה של כמה חודשים של מלחמה קשה מאוד וככל שיעברו הימים והשבועות, ישראל תמצא את עצמה בבידוד מדיני גדול מאוד ולא משנה כמה שיבטלו

חיים ילין:  וגם אם יבטלו את הרפורמה וגם אם יחזרו את המכסים, זה לא משנה, מדינות יעצרו, מדינות כמו טורקיה, כמו ירדן, כמו האיחוד האירופי, יכריזו עלינו חרם

חיים ילין:  פה ההזדמנות שלנו לחזק מאוד את החקלאות

חיים ילין:      לפני שנכנסתי לדיון, אמר לי חקלאי ותיק: אני מודיע לכל מי שיכול שיסגור את המשק עכשיו, שייקח את הפיצויים ויסגור את המשק

חיים ילין:  חברים, אנחנו נמצאים בנקודת שבר והדרך להפוך את השבר הזה להזדמנות זה לקחת שקים של כסף ולשפוך על החקלאים מהליקופטרים

חיים ילין:  אנחנו נמצאים במשבר אדיר

חיים ילין:  אני יכול להגיד לכם שבגליל העליון אלפי דונמים של פינקרטון צריכים להיקטף בשבועיים-שלושה או החודש הקרוב – אין סיכוי שהם ייקטפו, הם יישארו על העצים

חיים ילין:  צחק עלי מרכז האבוקדו, הוא אומר: הכול ייפול מהקטיושות

חיים ילין:  הם יפלו על הרצפה, אולי נלך לאסוף את זה

חיים ילין:  הולך להיות חסר - -     

מיכאל ביטון: - - -בזמן, לא מוקדם, וימכרו אותם בלי - - -     

חיים ילין: - - של הרבה מזון

חיים ילין:  החקלאות הולכת להפסיד המון-המון כסף

חיים ילין:  אני לא מדבר בכלל על הנושא של התאילנדים, טחנו את זה עד דק

חיים ילין:  אני קורא למדינאים לשנות דיסקט, ולמשרד האוצר להפסיק עכשיו את ההתעללות מיד ולאפשר לחקלאים עכשיו להראות שהמדינה איתם, לשפוך עליהם כסף בלי חשבון בשביל שיצליחו לשקם ולהחזיר את המשקים האלה

חיים ילין:  אנחנו עברנו התעללות קשה עם שרי חקלאות, עם שרי אוצר, עם פקידי אוצר, וזה הזמן להגיד למדינה: את רוצה להאכיל 9 מיליון אזרחים? זה עניין של חירום, זה לא עניין של החקלאים

חיים ילין:  להציל אולי 5,000 חקלאים זה אולי לא משימה לאומית, אבל להציל את המזון הטרי שיסופק מפה ולא ממדינות שאנחנו נהיה תלויים בהם, זה כן משימה לאומית, כי זה אומר שלוש פעמים ביום להאכיל את כל מדינת ישראל

חיים ילין:  וזה המזון הטרי, זה חלב, ביצים, ירקות ופירות

חיים ילין:  תודה

אלון שוסטר: תודה על הדברים

אלון שוסטר:  שמוליק לויט

מיכאל ביטון: חבר'ה, תקצרו כי אנחנו רוצים לסיים

מיכאל ביטון:  לא לחזור על דברים

מיכאל ביטון:  הכול נשמע

שמואל לויט: אני לא חוזר על דברים שנאמרו, אני רוצה לציין עוד דבר אחד שהוא נזק שצריך להתחשב בו וצריך לקבל את התשובות ממס רכוש

שמואל לויט:  אני יודע שצביקה מתעסק עם העניין הזה מול מס רכוש

שמואל לויט:  אנחנו נזק מתגלגל כתוצאה מסגירת שתי משחטות באשקלון ובשדרות

שמואל לויט:  בירידת כושר העבודה של המשחטות נוצר פקק שלא מאפשר פינוי לולים לשחיטה במועד המתאים

שמואל לויט:  כתוצאה מכך גם אי אפשר לאכלס באפרוחים שכבר מוכנים בימים הקרובים לאכלוס

שמואל לויט:  אנחנו המגדלים עושים מאמצים ניכרים על מנת שהאפרוחים האלה יופנו ללולים אחרים

שמואל לויט:  אבל אין מצב שיש במדינת ישראל כל כך הרבה לולים, ואנחנו רוצים להיכנס למהלך של השמדת ביצים לפני שמכניסים אותם למדגרה ולפני שהם הופכים להיות אפרוחים, וזאת על מנת לא ליצור גם בעיות כלכליות כבדות וגם בעיות של צער בעלי חיים

שמואל לויט:  כל המערכת הזאת צריכה להיות כמובן מוכרת על ידי מס רכוש, בין אם כנזק עקיף של יישובי הספר או בין אם כנזק ישיר של מגדלים אחרים

שמואל לויט:  שמעתי קודם את נציג מס רכוש שאומר שהוא מכיר בכל הנזקים ישירים

שמואל לויט:  אנחנו צריכים רק אישור לעניין הזה

שמואל לויט:      דבר נוסף בשולי הדברים, עכשיו זאת דוגמה מוכחת שהחוק שנחקק בחוק ההסדרים היה מיותר לחלוטין

שמואל לויט:  היום בכורח הנסיבות מגדלים מדברים אחד עם השני, בין אם יש להם משחטה בין אם אין להם משחטה

שמואל לויט:  וכל החוק שהועבר בחטף הוא חוק מיותר לחלוטין ולדעתי צריך לבטלו בחוק ההסדרים הקרוב

צחי בניון: מולי, לא הזכרת את עניין ההודים

שמואל לויט: ההודים והפטמים זה באותה סיטואציה

שמואל לויט:  אנחנו נמצאים באותו פלונטר של עיכוב בשחיטת הודים ואותו דבר שקורה בפטם, קורה גם בהודים

מטי צרפתי הרכבי: צודק, את אשר יגורנו בא לנו

אורן זלקינד: מה שתיארת, באמת מוגדר, אנחנו מודעים לנזקים האלה, זה מוגדר כנזק עקיף

אורן זלקינד:  ככל שהחוק יאפשר לנו נפצה את זה

אורן זלקינד:  הגדרתית מה שתיארת זה נזק עקיף

שמואל לויט: זה נכון, אבל בידי מגדל הרבייה, גם אם הוא נמצא במשואות יצחק או שנמצא ב-30 ומשהו קילומטר, זה נשק ישיר כי אין לו איפה לשים את האפרוחים

אורי אור: כבוד היושב-ראש, צריך למצוא לזה פתרון לסוגיה הזו

אלון שוסטר: על זה הייתה אומרת סבתא שלי: הייקה, תחברו ותוציאו נייר

ששון גואטה: צביקה יצא, אני לא מדבר בשמו, אבל נצטרך לעשות על זה פגישה

אלון שוסטר: ירון סולומון, בבקשה

שמעון סולומון: אקצר, רבותיי, יש לנו בעיות עם רשות המים

שמעון סולומון:  רשות המים עוד לא הבינה שיש מלחמה

שמעון סולומון:  הם מוציאים תקנות ותנאים וקולות קוראים וכל מיני דברים

שמעון סולומון:  הבקשה שלי לוועדה, יכול להיות שזה למשרד החקלאות או ליושבי ראש הוועדה, נא בבקשה, או שתזמנו את ראשי רשות המים ותתנו להם בראש ותגידו להם שיתעסקו אך ורק בנושאים שקשורים למלחמה, כמו: הורדת מחירי המים בכל סוגי המים ולא מה שנקרא לקדם תקנות חדשות לעתיד, אלא אם כן התקנות האלה מטיבות עם החקלאים ועם מגזר המים הביתי

שמעון סולומון:  תודה

אלון שוסטר: תודה

אלון שוסטר:  זה יהיה על סדר היום שלנו

אלון שוסטר:  נציגות חקלאית מהעוטף – ספיר, מור, תציגו את עצמכן

ספיר חביביאן: אני ספיר חביביאן ממושב יתד, אימא לשישה ילדים, בעלת משק חקלאי שבימים אלה קורס למול עיני

ספיר חביביאן:  אנחנו משק צעיר

אלון שוסטר: מה יש לכם?     

ספיר חביביאן: יש לנו גן ירק אורגני – סליחה אני מצטערת – אנחנו לא ישנים מ-7 באוקטובר ובאנו להשמיע את הקול של הנשים של החקלאים שעומדות איתם ולצדם ומאחוריהם, בדיוק כמו החקלאים עצמם

ספיר חביביאן:  ימים ולילות אנחנו לא יודעים מה תגזרו בגורלנו, אין לנו ודאות קיומית

ספיר חביביאן:  בעוד יומיים יורדים תשלומים של ספקים שאין לנו מושג מאיפה הם אמורים לרדת

ספיר חביביאן:  אין לנו, לא אשראי ולא אבא שילווה ולא איזה בנק מאחורי הגב

ספיר חביביאן:  מה שיש לנו זה את הידיים העובדות שלנו שעובדות ומנסות להציל כל חלקה של אדמה ואין לנו שום תשובה ושום מתווה ושום הבטחה שאתם איתנו

ספיר חביביאן:  אנחנו ציפינו שהמדינה תעמוד מאחורינו כגב ביטחוני, שתיתן לנו לעבד שטחים בפריפריות ולהצמיח את הנגב, ומה שקיבלנו זה חור שחור שנמצא איתנו ימים ולילות ולא נותן לנו מנוח

ספיר חביביאן:  אנחנו מבקשים שהמדינה תיתן לנו את הזכות הבסיסית להתקיים, לקיים את הילדים שלנו, לחנך אותם ליישב את הארץ ותתנו לנו כספים שנוכל לעמוד על הרגליים

ספיר חביביאן:  אין לנו

ספיר חביביאן:  אין לנו מאיפה להביא את זה

ספיר חביביאן:  העגבניות שלנו קורסות, הפלפלים שלנו שנשברו, אי אפשר לשקם אותם

ספיר חביביאן:  החצילים שלנו, כל מה שהשקענו יום ולילה במשך חודשים ארוכים, הכול יורד לטמיון

ספיר חביביאן:  יפה שאתם שולחים מתנדבים, אין להם כבר למה לבוא בעוד יומיים-שלושה, נצטרך לסגור מים ואין לנו ודאות קיומית חודש, חודשיים ושלושה

ספיר חביביאן:       אנחנו מוכנים להיות העורף של המדינה בתנאי שנדע שיש משהו כלכלי שמבטיח את היכולת שלנו לחזור ולשקם ולהשתקם

ספיר חביביאן:  אנחנו לא פנויים לטפל בילדים שלנו, אנחנו לא פנויים לטפל בעצמנו, אנחנו שולחות את הבעלים שלנו ואת עצמנו וכל מה שאפשר לשדה, ואת המתנדבים וכל מי שמוכן לתת יד, תחת מטח רקטות חי

ספיר חביביאן:  זו לא מציאות מדומה, זאת מציאות ממשית

ספיר חביביאן:  אנחנו לא יודעים מה לעשות

ספיר חביביאן:  אנחנו לא מקבלים שום תשובה ברורה מהממשלה

מיכאל ביטון: ספיר, קודם כל תודה לך שאת ככה פותחת את הלב, והדברים שלך יוצאים מהלב ונכנסים ללב של כולנו, ואת בוודאי רוצה שנעשה מעשים

מיכאל ביטון:  שלא תצאי מפה שאין לך תשובות, קודם כל ברמה הפרטנית לגבי העסק שלכם והמשק שלכם, אני ושוסטר כבר קבענו שנלווה ונבדוק אצלכם אישית מה קורה

מיכאל ביטון:  באופן מערכתי תנסי להפוך את הדאגה והכאב הזה לבקשות שלך ממשרד החקלאות ומגופים אחרים, כדי שזה יופיע בסיכום שלנו

מיכאל ביטון:  אנחנו רוצים לתת לך מקדמות, אנחנו רוצים להגיד לבנקים לעצור ולתת לכם אשראי, אלה דברים שניבחן עליהם, אם לא נביא לך את התוצאה הזאת, נכשלנו

מיכאל ביטון:  אני אומר בקולך, לאחר שביטאת את הכאב בצורה ברורה, תגידי מה את דורשת ממשרד החקלאות וגופים אחרים כדי שזה יהיה חלק מהסיכום ונוכל לעבוד על זה

ספיר חביביאן: אנחנו מבקשים לקבל תוכנית לחצי שנה לפחות עד העונה הבאה, עד היכולת שלנו לחזור ולשקם, מה הצפי הכלכלי שלנו, כי זה הצפי הקיומי

ספיר חביביאן:  תזרימית

ספיר חביביאן:  לא אולי, לא על בסיס – אנחנו צריכים לדעת שהספקים יוכלו מחר כשנחזור לשטח, לתת לנו קומפוסט, לספק לנו מים, שלא יבואו לפרק לי שעונים ולא עכשיו להתחיל להוכיח שזרקתי אתמול 80 טון של בטטה אורגנית כי אין לי איך להוציא אותה וכי נפל החשמל במקרר והכול נרקב – אני צריכה ודאות כלכלית קיומית תזרימית חצי שנה לפחות קדימה עד שנוכל לקיים עונה חדשה בשטחים

אלון שוסטר: ספיר, בוא ניתן מה שנקרא הכה את המומחה - - -     

אורן זלקינד: ספיר, אנחנו מכירים באופן אישי, גם מפיצויים במבצעים הקודמים, אני יכול לתת לך ביטחון שאנחנו נפצה אותך אני מקווה שבאופן מידי עם המקדמות

אורן זלקינד:  למיטב ידיעתי גם היום אישרנו לכם את התיקים ממגן וחץ, גם בן משפחה שלכם דרור וגם לכם, תסתכלו בחשבון

אורן זלקינד:  אני יכול לתת לך ביטחון שאנחנו קודם כל נזרים לכם את המקדמות, ואני אומר לך שאנחנו מחויבים על פי חוק לפצות אותך בנזקים הישירים של אי-קטיף, מה שסיפרת עכשיו ועל הנזקים העקיפים ככל שיהיו לך

אורן זלקינד:  זה לא מטוב לבנו זה לפי החוק

אורן זלקינד:  אנחנו מחויבים לעשות את זה

אורן זלקינד:  את יודעת שעשינו את זה גם בעבר בכל המבצעים הקודמים

ספיר חביביאן: נכון

ספיר חביביאן:  האם יש לנו צורך לתעד את כל הדברים האלה? מה אנחנו צריכים לעשות? מה המתווה של הדבר הזה?     

אורן זלקינד: אתה מבינה שפה, בעבר מיד ביום שנגמר המבצע, היינו אצלכם יום למחרת

אורן זלקינד:  כרגע אין לנו אישור להגיע לעוטף, הלוואי ויכולנו, לא מאשרים לנו

אורן זלקינד:  לכן אנחנו כבר מזרימים בלי לבדוק

אורן זלקינד:  יש לנו את הכלים לבדוק ולדעת גם את המחזורים - - -     

מיכאל ביטון: מה שאני יכול להציע, מה שבכוחך לתעד, תתעדי

מיכאל ביטון:  מה שנבצר ממך בשל סכנות או סיבות אחרות, אין מה לעשות

אורן זלקינד: רק אוסיף שאנחנו יודעים פה שהנזקים היו יותר גדולים, זו עכשיו הנחה וזו דעתי האישית שההתחשבנות תהיה פחות מדוקדקת ויותר ברמה של עונה כללית או מחזור כללי

אורן זלקינד:  אני מניח שהפעם זה יהיה יותר רחב ופחות נדבר כמו שדיברנו במבצעים הקודמים על קילו תפוחי אדמה, זה יהיה ברמה טיפה יותר גבוהה, אוקיי?     

אלון שוסטר: אם אפשר תמשיכו את השיחה אחר כך, אני רוצה שנתקדם

ספיר חביביאן: יש לי שאלה לגבי זה, האם תחת הדבר הזה אנחנו צריכים לסכן חיי אדם שייכנסו תחת ירי רקטי?     

אורן זלקינד: ממש לא

אורן זלקינד:  התשובה היא לא

ספיר חביביאן: אז למה אנחנו צריכים את המתנדבים לחקלאות אם אי אפשר להציל את זה?     

מיכאל ביטון: תקשיבי, זו החלטה של כל משק חקלאי

מיכאל ביטון:  יש אדם שתוך שלושה ימים חלב פרות בעלומים

מיכאל ביטון:  כל משק יגיד ואנחנו נדרוש את הסביר

מיכאל ביטון:  מה שלא ניתן להפעיל כמשק חקלאי בשל סיכון שהוגדר על ידי המדינה, הוא לא חייב להפעיל

מיכאל ביטון:  אדם בחר בנחישות להפעיל את המשק שלו, נעזור לו על ההפעלה באמצעות מתנדבים, באמצעות כל דרך אחרת

מיכאל ביטון:  וגם יהיו מצבי ביניים, חלק מהמשק הוא הציל וחלק מהתוצרת וחלק הוא לא הציל

מיכאל ביטון:  הגישה שאמר עכשיו אורן – לפעמים לא צריך להקשיב רק למילים אלא למנגינה

מיכאל ביטון:  המנגינה שלו מרחיבה, היא באה לקראתך, מרחיבה איתך לטווח ארוך

מיכאל ביטון:  אני לא מחפש פה אף אחד ולא דקדוקי עניות ולא פרטי פרטים

מיכאל ביטון:  אני מאמין לכם

מיכאל ביטון:  אבל מה שאת יכולה לתעד תתעדי, מה שתחליטי כמדיניות מבחינתך אם את יכולה עם מתנדבים לגדל, תגדלי, אם זה בלתי אפשרי אז זה בלתי אפשרי

אורן זלקינד: החוק מבקש תמיד לצמצם נזק, אבל בטח ובטח לא בסכנת חיים

אורן זלקינד:  לא שלכם ולא שלנו ולא של אף אחד אחר

אורי אור: אני רק רוצה לדבר על זה שגייסתם 300,000 חיילי מילואים ויש הרבה ששוכבים בכל מיני בסיסים כמו בא"פ לכיש ואחרים ורק מחכים ליום קריאה

אורי אור:  בינתיים אנחנו הולכים בשטחים שלנו ומוציאים נפלים של רקטות, מוצאים אופנועים של חמאסניקים

אורי אור:  אנחנו לא יודעים מה קורה עם כל מה שאנחנו מוצאים בשטח והאם הם מנוטרלים כבר או שעדיין יש - - -     

מיכאל ביטון: אתם מביאים את זה לקב"ט של המועצה שאומרים שניקו - - -     

אורי אור: כן, אבל זה שאנחנו נתקלים בזה - - -     

מיכאל ביטון: לא, נטפל בכול, תראו, העדיפות של הצבא והייתי במשרד הביטחון, גם שוסטר, אנחנו באים עם רקע ביטחוני, זה קודם כל הצלת חיים שלנו, אחרי גופות שלנו, אחרי זה גופות של מחבלים, אחרי זה ציוד מלחמה, אחרי זה נפלים

מיכאל ביטון:  יש לנו עדיפות

מיכאל ביטון:  אנחנו עוד לא מצאנו את כל הגופות

אורי אור: בדיוק

אורי אור:  יש לנו מלא שטחים - - -     

מיכאל ביטון: אבל אם יש לך איתור או מיקום, נא לשלוח לקב"ט, הוא ידאג כבר להביא לנו את זה לפיקוד העורף

אורי אור: זה בוודאי, אבל השאלה שלי היא אם יש אפשרות לעשות משהו מקדים ולקחת את כל חברי המילואים שכרגע לא עושים כלום, ויש לי הרבה חברים שגויסו למילואים ושוכבים בבא"פ לכיש ורק מחכים לפקודה, עוד אין - - -     

מיכאל ביטון: לתת להם משימה של סריקה

אורי אור: לתת משימה ולהוריד לסריקה לשטח

מיכאל ביטון: אתן לך את הנייד שלי, תכתבו לי את זה ונפעיל את צה"ל בדבר הזה

מיכאל ביטון:  יש כוחות בהמתנה

מיכאל ביטון:  ההמתנה היא גם אימונים, ירי, הם לא רק ממתינים

אורי אור: ברור לי, השאלה היא האם אפשר - - -     

מיכאל ביטון: אבל אם יש כוח זמין לסריקות כאלה ולתת לכם גם ביטחון שהשטח שלכם נקי, זה דבר שצריך לעשות אותו

מיכאל ביטון:  תודה רבה

אלון שוסטר: יפה, גלית בזום

גלית חביביאן: שלום וברכה, קודם כל תודה רבה, אני יושבת ועוקבת מהשעה 14:30, אני נמצאת באוטו, אני עם ילדה פצועה שאני צריכה להוריד לה את התפרים

גלית חביביאן:  ילד בן 15 שנסע היום שלוש וחצי-ארבע שעות לכיוון לקבור את החבר שלו בן 15, אותו ואת כל המשפחה שלו

אלון שוסטר: גלית, מאיפה את?     

גלית חביביאן: אני ממושב יתד ממועצה אזורית אשכול

גלית חביביאן:  אני מייצגת את נשות החקלאים

גלית חביביאן:  אני באמת, אני יושבת וצופה, הגוף שלי רועד, אני חושבת שאין מישהו שיושב שם בחדר שלא שמע את השם שלי ולא התקשרתי אליו באופן אישי

גלית חביביאן:  צביקה יעיד על זה עכשיו, בדיוק אני כותבת לו ברמה האישית לנסות לעזור עם הדבר הזה

גלית חביביאן:       חברים, אנחנו צריכים להפסיק את הדיונים, אתם צריכים להבין, ה-7 באוקטובר זאת שואה מספר שתיים

גלית חביביאן:  הוצאתם אותנו מהבית

גלית חביביאן:  איך יכול להיות ששכחתם את הבעלים שלנו שם? איך יכול להיות שאתם שולחים לשם ואנחנו מתעסקים עכשיו במתנדבים? איך יכול להיות שהאזור הזה לא שטח צבאי סגור לאלתר? אנחנו לא יכולים שיישארו שם בני אדם

גלית חביביאן:  אתם מתעסקים בלהביא תלמידים, אתם מתעסקים בלהביא בתי ספר, אתם לא מבינים את הסכנה, אתם לא מבינים את הסכנה

גלית חביביאן:  אני מקווה מאוד ואני רוצה להגיד שמה שאני אומרת עכשיו לא יסכן את ביטחוננו, היום במושב ישע בזמן שהיו מתנדבים, נפלו קסאמים כמה מטרים מהם

גלית חביביאן:  על מה אתם מדברים? על איזה מתנדבים? מי יכול להציל אותנו? אתם יכולים להציל אותנו

גלית חביביאן:  אתם, מי שיושב שם שייקח אחריות

גלית חביביאן:  היום בערב אתם חוזרים לנשים שלכם, אתם חוזרים לילדים שלכם בבתים המוגנים שלכם, אני כבר שלושה שבועות מנותקת מהבית

גלית חביביאן:  לא רואה את הבעל שלי

גלית חביביאן:  אנשים שיושבים שם בחדר פגשו אותו, אני לא פגשתי אותו

גלית חביביאן:  אני מנהלת את המלחמה הזאת מחדר במלון, עשרה מטר על עשרה מטר

גלית חביביאן:  אני מתקשרת לשרים ולפוליטיקאים

גלית חביביאן:  אנחנו לא אנשי פוליטיקה, אנחנו אנשים פשוטים שנמצאים ונותנים 80% מהתוצרת למדינת ישראל

גלית חביביאן:       חבר'ה, תתעוררו, מחר בבוקר אין שום דבר במדפים

גלית חביביאן:  הילדה שלי, הנה, יושבת פה ובוכה לידי

גלית חביביאן:  היא שומעת את הדבר הזה, היא שומעת את אימא שלה ישנה שעה בלילה

גלית חביביאן:  מנהלת את החמ"ל הזה מחדר במלון

גלית חביביאן:  לא יצאנו לראות אור יום

גלית חביביאן:  עכשיו יצאתי להוריד לה את התפרים

גלית חביביאן:  אני צריכה להתעסק בישיבות ממשלתיות? יש לי ילדים לטפל בהם, אנחנו פשוט משתגעים

גלית חביביאן:  למה אתם לא לוקחים את הדבר הזה בשתי ידיים, תוציאו את הבעלים שלנו משם, תכריזו שטח צבאי סגור, היום, היום, לפני האסון הבא

גלית חביביאן:  לא הספיקה לכם כמות הנרצחים שהייתה לנו? חבר'ה, מי ייקח את האחריות מחר בבוקר על האדם הראשון שייפגע     

מיכאל ביטון: גלית, אנחנו מקשיבים לדברים שלך, אם תרצי להמשיך, גם נקשיב, ואת מדברת מדם לבך

מיכאל ביטון:  אני רוצה להגיד לך דבר אחד חשוב: הגישה כלפי חזרה לעיבוד השטחים החקלאים היא שונה בין חקלאי לחקלאי

מיכאל ביטון:  יש חקלאים שאומרים – אני רוצה לעבד ומהר ועכשיו, ויש חקלאי שאומר – אני בסיכון, אל תבקש ממני את זה

מיכאל ביטון:  אני חושב שהגישה של המדינה תכבד את שתי הדרכים

מיכאל ביטון:  מי שיגיד אני מעבד והולך ולוקח מתנדבים, אנחנו נלך איתו

מיכאל ביטון:  מי שיגיד שיש פה סכנה של קסאמים וזה אזור הסיכון, לא נדרוש את זה ממנו – ניתן לו מקדמות וניתן לו פיצויים

מיכאל ביטון:  זה מה שיקרה

גלית חביביאן: קודם כל תודה רבה על הדברים שלך ואני מקשיבה לך מתחילת הדיון ואני חייבת לומר שנתת לי אור בקצה המנהרה

גלית חביביאן:  אבל אני חוזרת ואומרת, אם הדברים לא ייכתבו ונמשיך את הדיונים האלה יום אחרי יום - - -     

מיכאל ביטון: אנחנו כאן ואנחנו נבדוק את זה כל יום

מיכאל ביטון:  ועוד שבוע נעשה בדיקת מעקב

מיכאל ביטון:  והמקדמות האלה יגיעו תוך יומיים-שלושה לחשבונות

מיכאל ביטון:  ואם לא יגיעו נתכנס פה

מיכאל ביטון:  אנחנו נבדוק כל דבר פה, תאמיני לי

מיכאל ביטון:  זאת שיטת העבודה שלנו

גלית חביביאן: אני מבינה

גלית חביביאן:  אבל אתה חייב להבין, אנחנו מדברים כבר היום על נזק של חמש שנים קדימה

גלית חביביאן:  אתם צריכים להבין את זה

גלית חביביאן:  מי שלא מתעסק בחקלאות, לא יודע מה זה חקלאות

גלית חביביאן:  הנזק הוא חמש שנים קדימה

גלית חביביאן:  תקליטו את מה שאני אומרת

גלית חביביאן:  יש לנו 350 דונם, התצרוכת של מועצה אזורית אשכול ובכלל, אנחנו תכף נכנסים למערכה גם בצפון, אתם חייבים להבין שאנחנו נמצאים במגה אירוע

גלית חביביאן:  מה שקורה עכשיו זה - - -     

מיכאל ביטון: תקשיבי, אני רוצה להתחייב פנייך, אנחנו אישית נלווה איתך

מיכאל ביטון:  אנחנו יודעים ללוות גם אנשים פרטנית

מיכאל ביטון:  אבל את גם מדברת על הבעיות המערכתיות והכלליות שרלוונטיות לכולם

מיכאל ביטון:  נאמר פה כמה פעמים על ידי רשויות המדינה, על ידי השר, על ידי רשות המיסים, על ידי אנשיו, זה אירוע שונה מבעבר, משך הסיוע שלנו יהיה ארוך יותר, גדול יותר ומשמעותי יותר

מיכאל ביטון:  נלווה אותך בכל השלבים

גלית חביביאן: שאלה אחרונה ברשותך, איך אתם עוסקים עוד במתנדבים בזמן שהאזור הזה נמצא תחת ירי? אם אני מפחדת עם בעלי, אני מפחדת על כל אדם שייכנס למשק שלו

גלית חביביאן:  מה, אני אשא באחריות? מי יישא באחריות?     

אלון שוסטר: גלית, מדבר אלון שוסטר, תקשיבי, אני מתחבר לדברים שלך, לתדר, אני בא מקיבוץ מפלסים, אני לא חוזר לזוגתי שתחייה, היא במקום אחר

אלון שוסטר:  הרפתנים עמדו מול סיכון

אלון שוסטר:  היה פה קודם ליאור שמחה שאמר: אתה בטוח שאתם רוצים לקדם את הפרויקט של המתנדבים שחולבים? הם באים מכל הארץ, ערבים, דרוזים, בדווים, מכיוון שנהרג, נרצח, מנהל הרפת בכיסופים

אלון שוסטר:  ואמרתי לו את מה שאני אומר גם לך: אף אחד לא יכול להעז להורות למישהו לעבוד תחת סיכון באזור הזה

אלון שוסטר:  זה לא קורה

אלון שוסטר:  חבר הכנסת ביטון אמר, ומס רכוש יכבד כמובן את הנזק שייגרם כתוצאה מזה, הוא יפצה

אלון שוסטר:  אבל, מי שלוקח על עצמו בידיעה מה מתרחש והוא בדעה צלולה מגיע למקום, ויש מי שמקבל אותו, זה לגיטימי, אנחנו אנשים מבוגרים ומודעים לסכנה

אלון שוסטר:  יש סכנות שונות בחיים שלנו וכרגע אנחנו עומדים בפני סיכון אחר

אלון שוסטר:  תני להם את הצ'אנס הזה

מיכאל ביטון: גלית, אגיד לך עוד משהו, דיברת על משפחה, בסדר? שלושת ילדי בצבא עכשיו, החתן בעזה, והחבר של הבת כבר שמונה שנים, זה כמו חתן, גם הוא בחילוץ ביחידה סודית

מיכאל ביטון:  כל המשפחה בצבא

מיכאל ביטון:  הצבא שלי ושל שוסטר זה להיות בעורף האזרחי

מיכאל ביטון:  הצבא של המתנדבים האלה שלא יכולים להגן על המדינה בנשק, זה לנצח את החמאס בזה שהשדות האלה יפרחו

מיכאל ביטון:  אם השדות האלה יהיו שוממים, זה ניצחון החמאס

מיכאל ביטון:  הדבר הזה נעשה בזהירות, בתבונה, לא בפיזור דעת

מיכאל ביטון:  אדם שמתנדב הוא בחלק לוקח סיכון

מיכאל ביטון:  אבל מי שבחר את זה, בחר את זה

מטי צרפתי הרכבי: מיכאל, תגיד מילה על הביטוח שאנחנו מנסים שזה - - -     

מיכאל ביטון: יהיה ביטוח, לא יהיה מתנדב שלא יהיה מבוטח

מיכאל ביטון:  אבל את צודקת שפה - - -     

גלית חביביאן: היום, עכשיו, בשעה הזו יש שם מתנדבים בלי ביטוח

גלית חביביאן:  גם מחר בבוקר יש - - - אבל זאת לא הנקודה - - -     

מיכאל ביטון: לא יהיה דבר כזה

מיכאל ביטון:  אני מתכוון לטפל בביטוח הזה ביממה הקרובה

מיכאל ביטון:  אגב, כל רשות מקומית שפועלים בה מתנדבים יש לה ביטוח

מיכאל ביטון:  נעשה ביטוח ייחודי לחקלאים המתנדבים

מיכאל ביטון:  כל אדם שבא להתנדב ברשות מקומית מבוטח

מיכאל ביטון:  ארגוני המתנדבים הללו מבטחים את המתנדבים בתוך העמותות שלהם, אבל אנחנו נוודא את זה

גלית חביביאן: מיכאל, מיכאל - - -     

אלון שוסטר: גלית, אנחנו צריכים לעצור

אלון שוסטר:  גלית, יקרה, שנינו עומדים לרשותך

אלון שוסטר:  את יכולה לדבר גם איתי - - -     

גלית חביביאן: דבר אחרון, אם אתם רוצים שנמשיך עם המתנדבים כמו שאתם אומרים וביטוחים, מחר בבוקר מיגוניות ולראות איך אנחנו מסתכלים חמש שנים קדימה, בסדר? לא כרגע על גרוש, מקדמה, תנו לנו ביטחון לטווח ארוך

מיכאל ביטון: בוודאי, צריך חשיבה ארוכת טווח

מיכאל ביטון:  תודה רבה לך

אלון שוסטר: איפה אמויאל? רענן פה? יצא

אלון שוסטר:  אתה יודע משהו לגבי המיגוניות? אתם עוסקים בזה?     

צביקה כהן: יש לנו גם כסף וגם רצון, אבל יש 400 מיגוניות בייצור עכשיו

צביקה כהן:  הייצור הוא איטי מאוד

צביקה כהן:  צה"ל - - -     

אלון שוסטר: אל תאבד את התקווה, המלחמה ארוכה

מיכאל ביטון: אתה יודע שאנחנו עושים פתרונות מיגון שהם ביניים, אותם גלילי בטון עם סגירה של באלות

מיכאל ביטון:  הדבר הזה גם עושה עבודה

צביקה כהן: חבר'ה, צה"ל שתה את כל החוזים

צביקה כהן:  יש 300,000 חיילים שם

מיכאל ביטון: לאט, לאט, ממשיכים

אלון שוסטר: אחרון הדוברים, מחכה לנו

שמעון סולומון: בקשר למיגוניות, יש לציין שמשרד החקלאות הוציא היום הודעה לכל החקלאים, בינתיים הצינורות האלה יספקו, ולאחר מכן - - - מיגוניות

אלון שוסטר: דיויד לוי, ארגון מגדלי הפאלחה

דיויד לוי: אהלן, אני רוצה להתייחס לשני נושאים שלא דיברו עליהם עדיין, הנושא הראשון לא עולה כסף, הוא דורש תשומת לב, הנושא של רישיונות לנשק

דיויד לוי:  חקלאים עושים - - - בישובים אחרים בפריפריה אינם מקבלים עדיפות לרישיון לשימוש באקדח

דיויד לוי:  כמו כן, גורמי הביטחון אינם מציידים אותם בנשק

דיויד לוי:  אני מבקש גיבוש מדיניות מתעדפת על ידי המשרד לביטחון לאומי הקובעת כי תינתן עדיפות לבחינה וטיפול בבקשה לרישיון נשק עבור תושבים ביישובי הספר, בדגש על בעלי משלח כגון חקלאים

דיויד לוי:  זה מאוד מאוד חשוב, יש לנו המון פניות מחקלאים בנושא הזה

דיויד לוי:  הם יוצאים לשטחים ואין להם נשק בכלל

דיויד לוי:  הם נמצאים במקומות מסוכנים

דיויד לוי:  זה דבר קטן שעם קצת תשומת לב אפשר לטפל בו

דיויד לוי:       הנושא השני זה הנושא של שטחי חיטה

דיויד לוי:  המלחמה שמה בספק את היכולת לממש את תוכנית הזריעה של כ-120,000 דונם שטחי חיטה למספוא ולגרעינים הנמצאים ב-0 עד 7 קילומטר מהגדר

דיויד לוי:  אלה 90,000 דונם חיטה למספוא ו-30,000 דונם חיטה לגרעינים

דיויד לוי:  גידול חיטה אשר זריעתה צריכה להתחיל בחודש נובמבר נחוצה להבטחת ביטחון המזון לעדר החלב וגם לשמירה על היקף מלאי חירום לגרעינים

דיויד לוי:  חייבים להכין באופן מידי מלאי שטחים חלופיים המתוכננים לגידול חיטה בנגב המזרחי והצפוני ולהקצות לשטחים אלו 11 מיליון קוב מים במחיר הוגן

אלון שוסטר: אתם מכינים דיויד?     

דיויד לוי: על מנת להבטיח יבול מרבי כמענה בטוח ליבול שעלול להיות באזור 0 עד 7

מיכאל ביטון: תודה רבה

מיכאל ביטון:  אנחנו נעים לסיכום

מיכאל ביטון:  שוסטר, בבקשה

אלון שוסטר: רשמנו את כל הנקודות

אלון שוסטר:  חבר הכנסת ביטון מיד יסכם ויפרט

אלון שוסטר:  אני מבקש מהנציגים האמיצים שנשארו, גם מאנשי משרד החקלאות, צביקה זה אתה, אני מתכוון – יש לי מן מנהג כזה כשאני עושה ריצת בוקר, יש לי מסלול קבוע

אליהו כהן: אתה כבר לא עושה

אלון שוסטר: עושה, תאמין לי עושה

אלון שוסטר:  בתוך הישוב עכשיו בזמן האחרון

אלון שוסטר:  והמנהג הוא גם לעשות סקווטים, לרדת ולאסוף בדלי סיגריות

אלון שוסטר:  מה אני רוצה להגיד? לא בדלי הסיגריות, אלא הפדנטיות

אלון שוסטר:  גם מיכאל וגם אני מתכוונים להתייחס ברצינות לכל אחד, אני רשמתי 18 נקודות ונעבור על כל אחת מהן בהמשך

אלון שוסטר:  יצא גם סיכום מסודר

אלון שוסטר:  ואנחנו מעמידים את עצמנו, כמו שאני מניח, כל חבריי הכנסת, מטי נמצאת כאן איתנו וגם האחרים, משום שהנושא הוא חיוני – אמרנו: ביטחון מזון – אבל לא פחות מזה, הוא הזדמנות מפוארת לבסס את הנראטיב שעליו דיברנו בהתחלה

אלון שוסטר:  מיכאל, בבקשה

מיכאל ביטון: אנחנו מבקשים להודות לשר החקלאות שהיה פה שעות רבות, הקשיב וגם הביא תשובות, חלקם מעשיות וחלקם לקח על עצמו להמשיך ולקדם

מיכאל ביטון:  המבחן של הממשלה ובמקרה הזה של משרד החקלאות וכל המשרדים האחרים שתלויים בחקלאות – אוצר, חוץ, חינוך, אחרים, כל אחד בהיבטים שונים של ענף החקלאות, המבחן הוא במעשים

מיכאל ביטון:  נכנס את הוועדה הזאת בעוד שבוע עד עשרה ימים למעקב אחר החלטות שאנחנו מתכוונים לקבל כאן

מיכאל ביטון:      הוועדה דורשת שהמקדמות שיועדו לחקלאים לפיצוי המידי והראשוני ישולמו בימים הקרובים וידווח לוועדה על מועד התשלום הראשון שבוצע לחקלאים, כולל הליך פשוט כפי שדווח כאן לתביעת המקדמות הללו על ידי החקלאים

מיכאל ביטון:      הוועדה מבקשת מרשות המיסים לנקות שולחן מהיר של כל התחשבנויות העבר בגין אירועים קודמים בעזה, מגן וחץ, שומר החומות, אפילו צוק איתן, אותם תשלומים גם יקלו על התזרים של חקלאים שונים

מיכאל ביטון:      הוועדה דורשת משר הביטחון, ראש הממשלה ושר החקלאות, לראות בענף החקלאות ייחודי במרחבים שאליו האיום, גם של הקסאמים וגם של הטרור הגיע, ובכלל אזורים כמו מרחבים ואופקים, ועל כן לשקול בתחומי הפיצוי של חקלאים להסתכל על טווחים של 20 ו-30 קילומטר ולא לדבר על שבעת הקילומטר, כי זה יפגע בחקלאים רבים שנפגעו בזמן אמת ושגם לא יכולים לחזור עכשיו אל השטח

מיכאל ביטון:  אנחנו מבקשים הרחבה של הטווח

מיכאל ביטון:      הוועדה דורשת משר החקלאות ושר האוצר להציג מעטפה תקציבית ראשונית בהיקף של מאות מיליונים להשקעות בחקלאות בהיבטים שהחקלאים צריכים

מיכאל ביטון:  צריכים עכשיו לניהול מתנדבים, לעובדים חדשים, למשתלמים, להקלה במחיר המים, לקליטת בנים ממשיכים שיחזרו לסייע למשק, לאמצעי ייצור והגדלת התפוקות בענפי חקלאות שבהם אנחנו יודעים שיש יבוא וניתן בהשקעה מידית של האוצר לייצר את זה בארץ, כמו דוגמת התפוחים שעלתה כאן

מיכאל ביטון:  אנחנו דורשים שיוצג לנו בעוד עשרה ימים תוכנית השקעות ממשלתית במאות מיליונים מידית לחקלאות

מיכאל ביטון:  מאות מיליונים

מיכאל ביטון:  לא נקבל פחות מזה

מיכאל ביטון:  גם על סמך הטענות שנעשו פה שהחקלאים הסכימו לשתי פעימות שבוצעו ביבוא ומכסים והשיפוי בגינם לבדו היה 270 מיליון וגם על סמך אותה תוכנית כלכלית של השקעות בחקלאות על פני חמש שנים של 2

מיכאל ביטון: 6 או 2

מיכאל ביטון: 7 מיליארד, ומתוכם אפשר כבר לגזור את 0

מיכאל ביטון: 5 מיליארד לשנה הזאת שמסתיימת ומיד להשקיע את הכספים הללו

מיכאל ביטון:  אלה כספים זמינים באוצר והאוצר ייבחן, האם הוא נתן למשרד החקלאות יכולת להשקיע ומהר

מיכאל ביטון:  זה יהיה מבחנו של האוצר בענף החקלאות

מיכאל ביטון:       הוועדה דורשת מחברת מקורות: 1

מיכאל ביטון:  לבחון ולמצוא דרכים להוזלת מחיר המים לחקלאים בעוטף ובכל האזור שנפגע מהמלחמה, כולל הצבא שהוא עכשיו נפגע

אורי אור: מהרשות

מיכאל ביטון: מקורות ורשות המים

מיכאל ביטון:  אבל אני רוצה לדרוש ממקורות לא לעקל חשבונות, לא לסגור ברזי מים של חקלאים

מיכאל ביטון:  אם הם יעשו את זה, אנחנו נבוא איתם דין וחשבון

מיכאל ביטון:  ראינו שהבנקים עוצרים תשלומי משכנתא, ראינו שמפסיקים עיקולים, דרשתי היום להפסיק פינויים ואכיפה לדיירי דיור ציבורי, מקורות לא תהיה חזירה

מיכאל ביטון:  היא לא תסגור ברזים ולא תפגע בחקלאים בשעת משבר

מיכאל ביטון:  את זה אנחנו רוצים לוודא וגם משרד החקלאות מאיתנו, צביקה – צריך להעביר את המסר לרשות המים ולמקורות בדבר הזה

מיכאל ביטון:      הוועדה מבקשת משר החינוך, מהשר לשוויון חברתי, רווחה, ביטחון, דתות, לשחרר ולאפשר לבני ישיבות, בני ישיבות הסדר, שינשינים, מכינות, שירות לאומי, כל כוח התנדבותי, מועמדים לשירות צבאי שלא יגויסו, כל הכוח הזה בזמינות לסייע לחקלאים, כהוראה של השרים הללו

מיכאל ביטון:  הוועדה דורשת לראות נציג בדיון המעקב של משרדי הממשלה הללו שציינתי, רק לסעיף הזה

מיכאל ביטון:  אם משרד ממשלתי כמו החינוך או הרווחה או הביטחון כבר הוציא מכתב לגופי המכינות, השינשינים, עם ההוראה הזו, הוא פטור מלהגיע

מיכאל ביטון:  אם הם לא עשו את זה, אנחנו רוצים את המשרדים בדיון הבא

מיכאל ביטון:      אנחנו מבקשים הגדלת מימון למתנדבים

מיכאל ביטון:  יש 5 מילון, זה כסף ראשוני, מדובר בעשרות מיליונים לשכן, להאכיל, להסיע ולנהל מתנדבים

מיכאל ביטון:  הגדלת סעיף המימון של מתנדבים כחלק מסך ההשקעות של האוצר, ההשקעות המידיות בחקלאות

מיכאל ביטון:  ביטוח מתנדבים חייב להיגמר תוך יממה

מיכאל ביטון:  את זה אני עושה מול ברנס אישית באוצר

מיכאל ביטון:  תוך יממה, הבטחת הביטוח של כל מתנדבי החקלאות בישראל

מיכאל ביטון:      אנחנו מבקשים משר המשפטים לוין לייצר הוראת שעה שמונעת ניצול וחזירות של מספר עורכי דין

מיכאל ביטון:  יש לנו את השמות שלהם, שבעה עורכי דין

מיכאל ביטון:  ראיתי תמונות מזעזעות של עורך דין שפורס מזומנים על שולחנות וקורא לפועלים תאילנדים ואומר להם: ככה אתם תקבלו ממני כסף

מיכאל ביטון:  הדבר הזה של לרקוד על הדם, בשעתה הקשה של החקלאות, לייצר גל תביעות נגד חקלאים – זה חייב להיפסק, כולל מיצוי ההליכים בלשכת עורכי הדין מול עורכי הדין הללו שלדעתי מפרים גם אתיקה בשעת מלחמה

מיכאל ביטון:      אנחנו מבקשים לבחון את סוגיית האגרות והאגרות הכפולות של העובדים הזרים, זה נידון קודם אבל זה עלה גם פה

מיכאל ביטון:  אם עובד זר עזב והגיע חדש – פטור מאגרות ולא כפל אגרות

מיכאל ביטון:       אנחנו מבקשים ממשרד הביטחון, פיקוד העורף ומשרד החקלאות לבחון לפי בקשה של חקלאים מסוימים, שחרור ואיפשור לעיבוד חקלאי בשטחי הפלחה מזרחית לכביש 232

מיכאל ביטון:  אנחנו מבקשים מפיקוד ומביטחון הפנים, לבחון מידית הקלות ומהירות מתן רישיונות נשק, קצר קנה וארוך קנה, לחקלאים כדי לייצר אווירה של ביטחון ותחושת ביטחון בקרב עובדיהם בשדות

מיכאל ביטון:      אנחנו מבקשים מפיקוד העורף להגדיל את כמות המיגוניות והפתרונות לעובדים זרים ולעובדי החקלאות במרחבי ובבתי האריזה במקומות שהם בהם פועלים

מיכאל ביטון:      כל ההחלטות האלה יהיו הבקרה שלנו לדיון הבא

מיכאל ביטון:  הדיון הבא לא יהיה - - -         

אורי אור: סליחה, כבוד היושב-ראש, הנושא של התקינה

מיכאל ביטון: רגע, אני לא סוגר

מיכאל ביטון:  משהו שלא אמרתי תוסיפו

מיכאל ביטון:  וכל מה שהוחלט כאן יהיה הדיון הבא לפי סעיפים

מיכאל ביטון:  לא אמירות, לא כאב, לא עצבים

מיכאל ביטון:  כל סעיף – תשובות של משרדי ממשלה

מיכאל ביטון:  בוצע, לא בוצע; התקדם, לא התקדם

מיכאל ביטון:  זאת תהיה תוכנית הבקרה שלנו לדיון הבא

מיכאל ביטון:  שוסטר ישלים דברים שלא אמרתי וגם אתם

אורי אור: גם הדברים שאמר מולי לויט

אלון שוסטר: יש שתי נקודות שאני מוסיף ונאמרו פה: הראשונה, התקינה של חומרי הדברה, לבחון את זה ברצינות

אלון שוסטר:  יש פה שאלה משפטית מול תפעולית

אלון שוסטר:  וסיפור הרפורמה, זה לא שמוליק אמר - - -     

צחי בניון: אני, הרפורמה בענף ההטלה

צחי בניון:  אותו הסכם

אלון שוסטר: כן

אלון שוסטר:  נבדוק את העניין כג'סטה אל מול החקלאים הקטנים

אורי אור: הוא דיבר על הפטם

אלון שוסטר: צחי דיבר על ההטלה, הקטנים, ושמוליק דיבר על הפטם – אני מכיר את זה גם במקומות נוספים – לבחון את האפשרות של השמדת הביצים, אני מבין נכון, לפני - - -     

אורי אור: השמדה ותשלום פיצוי על ידי מס רכוש

אלון שוסטר: דיברנו על כך שזה כנראה ייכנס

שמעון סולומון: רק רשות המים – היא לא יודעת שיש מלחמה

שמעון סולומון:  אני מבקש - - -     

מיכאל ביטון: אמרנו את זה

שמעון סולומון: אמרנו, אבל אני מבקש למקד את העניין הזה

מיכאל ביטון: או שהיא תדע שיש מלחמה, או שנילחם בה

מיכאל ביטון:  אנחנו אוהבים לעבוד עם משרדים שעובדים איתנו, וחברות ממשלתיות שעובדות איתנו

מיכאל ביטון:  מי שלא הבין שהתחילה מלחמה, אנחנו נילחם בו

מיכאל ביטון:  תאמין לי, אנחנו יודעים להילחם

מיכאל ביטון:  תלכו לפרוטוקול תראו על מה נלחמנו

מיכאל ביטון:  אם רשות המים לא תיכנס לאירוע, לא תהיה קשובה, אם חברת מקורות לא תבין את האירוע – אנחנו נדע לטפל בה

אלון שוסטר: הסתבכה גם עם גולני וגם עם הצנחנים

מיכאל ביטון: וזה נדיר שיש קואליציה כזאת

שמעון סולומון: וכמובן הנושא של הביטוח של המתנדבים

מיכאל ביטון: אמרנו

מיכאל ביטון:  אתה חוזר על דברים שאמרנו

מיכאל ביטון:  תודה רבה, אנחנו סוגרים את הדיון